Башҡорт теле кабинетына ҙур бүләк\n20 Декабрь 2019, 11:30\nОшо көндәрҙә Башҡортостан Республикаһының мәғариф министрлығында, Башҡорт теле көнө уңайы менән ҙур сара үтте. Унда мәктәптәргә башҡорт теле кабинеттарын мультимедия комплекстары алыу өсөн махсус сертификат тапшырылды.#региональныепроекты;#регпроекты;#нацпроектыБашкортостан\nОшо көндәрҙә Башҡортостан Республикаһының мәғариф министрлығында, Башҡорт теле көнө уңайы менән ҙур сара үтте. Унда мәктәптәргә башҡорт теле кабинеттарын мультимедия комплекстары алыу өсөн махсус сертификат тапшырылды.\nКомиссия тарафынан был сертификатҡа лайыҡлы тип, Баймаҡ районынан ҡаланың 4-се лицейы һайлап алынды. Был белем усағы программаның шарттарына ярашлы, бөтә талаптарға ла яуап бирә, тип табылды. Сертификат уҡыусыларға башҡорт телен өйрәнеүгә яңы мөмкинлектәр бирәсәк, тип көтөлә. Тимәк 4-се мәктәп уҡыусылары тағы ла бейегерәк еңеүҙәре, уңыштары менән һөйөндөрөр, тип ышанабыҙ.


Халыҡ шағиры Мостай Кәримдең тыуыуына 97 йыл\nБай ижады менән Башҡортостанды бөтә донъяға танытыусы әҙип, проза оҫтаһы, драматургты иҫкә алып бөгөн байрам ойошторолдо. Бөйөк яҙыусы йәшәгән йортта урынлашҡан барельефҡа сәскәләр һалынды, Башҡорт дәүләт университетында шәхестең ижадын өйрәнеүсе студенттарға һәм аспиранттарға Мостай Кәрим исемендәге гранттар тапшырылды. Профсоюздар йорто алдындағы Мостай Кәрим исемендәге скверҙа Өфөнөң Почетлы гражданинын хөрмәтләү һәм иҫкә алыу саралары үтте.\nСоциалистик хеҙмәт Геройы, Өфөнөң почетлы гражданины Мостай Кәрим йәшәгән йорт алды йәштәр, әҙиптең ижадын өйрәнеүсе, үҙ итеүсе әҙәбиәтселәр, сәнғәт эшмәкәрҙәре менән тулы. Башҡортостанды бөтә ҡитғаларға данлаусы һүҙ оҫтаһы хаҡында иҫтәлектәр яңғырай, уның шиғырҙары ятҡа һөйләнелә\nУның бай ижадын яратыусы һәм өйрәнеүсе уҡыусылары, балалары һәм киң йәмәғәтселек бөгөн бөйөк яҙыусыны һағынып иҫкә ала. Ул йәшәгән йортҡа урынлаштырылған барельефҡа сәскә гөлләмәләре - аҡыл эйәһе, аҡһаҡалыбыҙға сикһеҙ һөйөү һәм хөрмәт билдәһе.\nБашҡорт дәүләт университетында бөтә донъяға билдәле шәхестең ижадын өйрәнеүсе студенттарға һәм апиранттарға Мостай Кәрим фонды гранттары тапшырылды. Икенсе курс студенты Рөстәм Сәйфи уның шиғырҙарын фарсы теленә тәржемә иткән. Шиғырҙары биш мең дана тираж менән Тегеранда баҫтырылған. Гөлдәниә Һағынбаева менән Зарина Нәзирова ғилми эштәрен Мостай Кәрим ижадына арнаған. Мәртәбәле грантҡа эйә булыусылар киләсәктә лә фәнни эҙләнеүҙәрен Башҡортостандың халыҡ шағиры Мостай Кәримдең ижады менән бәйләргә ниәтләй.\nМостай Кәрим исемендәге Милли йәштәр театрында драматургтың әҫәрҙәре сәхнәләштерелә, режиссер Илдар Ғиләжев тарафынан махсус спектакль-концерт әҙерләнгән. Театрҙа шулай уҡ әҙип ижадын һәм тормошон яҡтыртыусы күргәҙмә ойошторолған.\nПрофсоюздар йорто алдында халыҡ шағиры Мостай Кәрим исемендәге скверҙа башҡорт әҙәбиәтен донъя күләмендә танытыусы шәхес, шағир һәм драматург, йәмәғәт эшмәкәрен иҫкә алыу тантаналы шарттарҙа үтте. Шағир һәйкәле алдында билдәле аристар, ижадын өйрәнеүсе йәштәр сығыш яһаны.\nТележурналист Шәүрә Ғилманова Мостай Кәрим ижадын ҡырҡ йыл дауамында өйрәнә. Төшөрөлгән фильмдар, сығыштар хронологияһын булдырып Рәсәйҙә беренсе библиографик белешмә баҫтыра.\nМостай Кәрим йөҙҙән ашыу шиғыр һәм проза авторы. Уның юғары фәлсәфәгә ҡоролған ижады Ватаныбыҙға ҡарата оло һөйөү менән һуғарылған. Шағир һәр кем өсөн үҙ туғанылай яҡын кеше. Халыҡ уны юғары әҙәби оҫталығы, таланты һәм кешелек сифаттары өсөн яратты.\nҠап-ҡара сәс шунан ағара,\nӘгәр ҡайғы күрһәң бер үҙең,\nАх, сал баҫҡан тимә Ер йөҙөн.\nТәрән йөкмәткеле, фәлсәфәүи был юлдар халыҡ шағиры Мостай Кәримдән. Ул миллионлаған кешеләрҙең яратҡан шағиры булып ҡала.


Гүзәл Шакирова:«Һәр көндө бай йөкмәткеле итеп йәшәргә, ҡаршылыҡтарҙы еңеп, гел алға атларға»\n5 Апрель 2011, 15:18\nБашҡорт ҡыҙҙарының бөтә күркәм сифатына эйә уҡыусым Гүзәл Шакированың тормош девизы тап ошондай. Ул – Мәсетле районы һылыуы. З. Биишеваның Емеше, Гөлбикәһе, Зәлифәһе, А. Пушкиндың үле батша ҡыҙы, Татьянаһы, Л. Толстойҙың Наташаһы кеүек классик образдар йоғонтоһонда, ғаилә һәм мәктәп тәрбиәһендә әҙәпле, матур холоҡло, рухлы ҡыҙ булып буй еткерҙе.\nШәп математик, иң күп китап уҡыусы, йырсы, бейеүсе, мандолина, ҡумыҙ сиртеү оҫтаһы тик «бишле»гә өлгәште. Олимпиадалар призеры, «Урал батыр» эпосының 2500 юлын ятлап, республика конкурсында ике йыл рәттән дипломға лайыҡ булды. Ышаныслы һәм ярҙамсыл дуҫ булып танылды. Бәйләм бәйләүгә, йорт, баҡса эштәренә маһир ҡыҙ аш-һыу әҙерләргә лә ярата. Тәмлекәстәр бешереп, дуҫтарын, оло йәштәге өләсәһен һыйлап ҡыуандыра, уға гел ярҙамға ашыға.\nӘле ул Башҡорт дәүләт аграр университетының иҡтисад факультетын тамамлау алдында. Биш йыл «Шатлыҡ» бейеү ансамблендә шөғөлләнде. Баш ҡалала үткән күп сараларҙа ҡатнашты. Етди һәм тырыш ҡыҙ, Алла бирһә, диплом алғас, тыуған яҡтарына ҡайтырға ниәтләй. Халыҡ яҙмышына борсолоп: «Яҡташтарымдың бәхетле, етеш тормошта йәшәүендә минең дә өлөшөм булһа ине», – ти ауылыбыҙҙың йөҙөк ҡашы Гүзәл Шакирова.\nЙонос урта мәктәбе уҡытыусыһы.


Хәбәрҙәр: Путин Хәрби сәнәғәт комиссияһына етәкселек итәсәк.\nПутин Хәрби сәнәғәт комиссияһына етәкселек итәсәк.\nРәсәй президенты Владимир Путин Хәрби сәнәғәт комиссияһына үҙе етәкселек итергә булды. Ошоғаса ул хөкүмәт ҡарамағында ине. Хәрби сәнәғәт комиссияһы кәңәшмәһендә ул Рәсәйҙең ҡыҙыу ҡоралланыу ярышына ҡушылып китмәйәсәге хаҡында белдерҙе. Президент Европала НАТО көстәренең арта барыуын күҙ уңында тотоп эш итергә, Рәсәй Федерацияһына янаған хәрби хәүефте теүәл билдәләргә саҡырҙы.\nПутин: “Көнбайыштағы көрсөк, ә ул башлыса беҙҙең Көнбайыштағы ҡайһы бер партнерҙарыбыҙ тырышлығы менән башланды, хәҙер был блокты реанимациялау өсөн файҙаланыла. Илебеҙҙең именлегенә ҡағылған ҡарарҙар ҡабул иткәндә, беҙ быларҙы күҙ уңында тотоп эш итәсәкбеҙ.”\nШул уҡ көндө “Владимир Мономах” һыу аҫты кәмәһенән (һынау үткәреү маҡсатында) Аҡ диңгеҙҙә “Булава” баллистик ракетаһы уңышлы осоролдо. “Булава” баллистик ракеталарын шундай һынауҙар йәнә октябрҙә һәм ноябрҙә үтәсәк.


Уҡыу башланыуға ни бары 4 көн ҡалды | ГТРК «Башкортостан» — Новости Уфы и РБ\nУҡыу башланыуға ни бары 4 көн ҡалды\n28 августа 2019 — 18:33 ГТРК «Башкортостан»\nРеспубликала 1310 белем биреү учреждениеһының барыһы ла тиерлек уҡыусыларҙы ҡабул итергә әҙер. Өҫтәүенә, балалар өсөн ун яңы мәктәп тәүге тапҡыр үҙ ишектәрен асасаҡ. Әммә ремонт талап ителгән белем усаҡтары ла юҡ түгел. Рәлиә Сәхибгәрәева дауам итә. Диуарҙарҙан штукатурка аҡтарыла, ә түшәмдән һыу үтә. Ошондай шарттарҙа уҡыу баланың һаулығына ғына түгел, хатта ғүмеренә лә хәүеф менән янай. Өфөнөң 23-сө мәктәбендәге етешһеҙлектәрҙе эҙләп, прокуратура хеҙмәткәре һәр бүлмәгә инә һәм һәр бүлмәлә лә тиерлек ошондай хәл күҙәтелә. 1957 йылда төҙөлгән бинаның ҡыйығы ныҡ таушалған. Шуға ямғырҙар ваҡытында һыу үтәнәнән үтә. Дымлылыҡ көслө булғанлыҡтан ДВП-нан һалынған иҙәндәр еүешләнеп серей башлаған. Стеналар күк менән ҡапланған, ә төбәнән штукатурка ҡойола. Элек бында спорт залы булған, хәҙер иһә бүлмә бикле тора. 2016 йылда төҙөкләндереү эштәре үткәрелһә лә, мәктәп киренән элекке хәленә ҡайтҡан. Балаларының һаулығы өсөн борсолған ата-әсәләрҙең һорауы буйынса прокуратура тикшереү үткәргән һәм уның һөҙөмтәһе буйынса ҡала хакимиәтенә мөрәжәғәт әҙерләнгән. Ә бына Өфөнөң 41-се мәктәбе ярты быуат элек төҙөлһә лә, яҡшы хәлдә. Бина иҫке булыуына ҡарамаҫтан, етәкселек ҡулдан килгәнсә, белем усағын йәмләндерергә тырыша. Санитар нормаларға ярашлы, башланғыс класстарҙа ҡул йыуыу өсөн раковиналар урынлаштырылған. Шулай ҙа, уҡыусылар өсөн иң ҙур бүләк – яңы футбол яланы. Яңы төҙөлгән мәктәптәр иһә хәүефһеҙлек системаһына иғтибарҙы күберәк бүлә. Мәҫәлән, былтыр ғына сафҡа ингән 1-се лицейҙа 80-гә яҡын видеокамера урынлаштырылған. Учреждениеның һәр коридоры, һәр бүлмәһе күҙәтеү аҫтында. Лицейҙың һәр бер ҡаты бер темаға арналып биҙәлгән. Уҡыусылар өсөн һөнәр һайлауҙа ярҙамға килгән мәғлүмәти стендтар, китапхана кеүек ойошторолған коридорҙары ла бар. Әле уҡытыусылар һуңғы әҙерлек эштәре менән мәшғүл, яңы уҡыу йылындағы тәүге дәресте үткәреү өсөн кабинеттарҙы биҙәй.


Өфөлә полиция хеҙмәткәрҙәре ҡаты һөжүм итеүҙә ғәйепләнеүсене эҙләй\n31-се июлдә бысаҡ менән ҡоралланған ир йәш ҡатынға ташлана.\nАвтомобиль салонында теркәлгән был ваҡиғаны видеотеркәү ҡоролмаһы төшөрә. Яҙманан күренеүенсә, билдәһеҙ ир ханымды бысаҡ менән ҡурҡытып, кеҫә телефоны, аҡса һәм биҙәүестәр таптыра. Енәйәт ҡылыусыны хатта артта бәләкәй бала ултырыуы ла туҡтатмай. Ҡото алынған ҡатындың бар әйберҙәрен ҡулға төшөргәс кенә һөжүм итеүсе ҡасыу яғын ҡарай. Ир тураһында ниндәй ҙә булһа мәғлүмәт белеүселәр 279-30-71, 237-19-60 телефондары буйынса полицияға шылтыратыуҙары һорала.


«Илһам»дан илһам алып…\nМифтахетдин Аҡмулла исемендәге БДПУ-ның башҡорт филологияһы факультеты йыл һайын башҡорт телендә «Илһам» конкурсы үткәрә. Һәләтле балалар үҙәге менән берлектә уҙғарыла ул. Бәйге VIII – XI синыф уҡыусылары өсөн ойошторола. Башта дистанцион рәүештә ике этапты үтергә кәрәк. Ә инде еңеүселәрҙе Өфөгә саҡыралар.\nҺынауҙарҙы уңышлы үтеп, мин дә баш ҡалаға өс көнгә саҡырыу алдым. Конкурс ике йүнәлештә ине: тележурналистика һәм ижади эштәр төрө. Республика кимәлендә уҙғарылғас, төрлө райондарҙан һәләтле, аҡыллы балалар йыйылған. Беҙ бер-беребеҙ менән тиҙ арала танышып, дуҫлашып та өлгөрҙөк. Тәүге көндө университеттың етәкселәре менән аралаштыҡ, уҡыу йорто буйлап экскурсияла йөрөнөк. Шулай уҡ «Тулҡын» берләшмәһендә булдыҡ, «Илһам» конкурсының беренсе ҡатнашыусылары менән күрештек. Улар үҙҙәренең шиғырҙарын уҡып ишеттерҙе. Ә инде икенсе көндө яҙыусы Таңсулпан Ғарипова һәм журналист Мөнир Ҡунафин менән осрашыу булды. Таңсулпан апай беҙгә маҡсат ҡуйып йәшәргә кәрәклеген аңлатты, Мөнир ағай повесть яҙыу серҙәрен систе. Башҡортостан юлдаш телевидениеһына ла барып, яңылыҡтар программаһын нисек сығарғандарын, дикторҙар эшен күҙәттек.\nШул уҡ көндө Мәжит Ғафури исемендәге Башҡорт дәүләт академия драма тетрында «Әбейүшкә@эт тущка.ru» исемле спектаклен ҡараныҡ. Комедия барыбыҙға ла оҡшаны.\nҺуңғы көндө шағирә Лариса Абдуллина менән осраштыҡ. Йәнле әңгәмәбеҙ Салауат Юлаев, туған телебеҙ, милләтебеҙ, башҡорт мәҙәниәте хаҡында барҙы. Уның менән Өфөнөң матур урындарында булдыҡ.\nБыл конкурста еңеүселәрҙе, призёрҙарҙы университеттың башҡорт филологияһы деканы, профессор Луиза Хәмзә ҡыҙы Сәмситова ҡотланы һәм уҡырға килергә саҡырҙы.\nШулай итеп, өс көнөбөҙ тиҙ арала үтеп тә китте. Үҙемә әллә күпме фәһемле мәғлүмәттәр алдым, яңы дуҫтар таптым. Конкурсҡа мине әйҙәүсе, башҡорт теленә һөйөү тәрбиәләгән уҡытыусым Гөлсөм Урал ҡыҙы Йылҡыбаеваға сикһеҙ рәхмәтлемен. «Илһам»дан илһам алып ҡайттым. Уҡыусыларға ҡанат ҡуйыусы ижади бәйге күңелдәрҙә оҙаҡ һаҡланыр.\nНурия МӨХӘМӘТЙӘНОВА, XI синыф уҡыусыһы.


«Киске Өфө» гәзитенең сайты - ҠЫҘҘАРЫБЫҘҒА КҮҘ ТЕЙҘЕРМӘЙЕК! - 2020 - Мәҡәләләр\nБынан ун биш-егерме йылдар элек район үҙәгенән тыуған ауылыма автобус менән ҡайтырға тура килгәйне. Бер нисә ауылдашым менән күрешеп алдым, артабан, тирә-яҡ тәбиғәтебеҙҙе күҙәтә-күҙәтә киләм, пассажирҙарҙың һөйләшкәненә лә ҡолаҡ һалам.\nӨс бабайҙың әңгәмәләшкәненә иғтибар иттем. Икәүһе - минең танышым, ә береһе - күрше ауылдан икән. Бер-береһен электән беләләр, буғай. Түштәрендәге төрлө дәрәжә Бөйөк Ватан һуғышы ордендары уларҙың өсөһөнөң дә һуғыш ветераны икәнен күрһәтә (улар хәҙер мәрхүм инде). Ҡарттарҙың береһе - яҡын-тирәлә һүҙгә йор, мәрәкәсел булып танылған минең ауылдашым - Аҡбирҙе исемле ағай, алмаш-тилмәш теге ике бабайға һорау биргеләй. Ҡоҙа тейеш булған берәүһенең ҡарсығы бер нисә йыл элек мәрхүм булып ҡалғайны. Шуның менән һөйләшә башланы был:\n- Һин, Фәлән ҡоҙа, әле ҡабаттан әбей алырға уйламайһыңмы?\n- Уйлағаным юҡ, - тип яуаплай бабай.\n- Нишләп? - тип төпләшә әлеге ағай, мут йылмайып.\nҠоҙа кеше лә юғалып ҡалғандарҙан түгел:\n- Әле йәшем етмәгән, һикһән биште генә ҡыуам бит!.. - тип яуаплай. Быларҙы тыңлап барған кешеләр сыр-сыу булып көлөшә. Теге Аҡбирҙе ағай хәҙер инде күрше Ишмырҙа ауылына китеп барған кешегә һөжүмгә күсә:\n- Ә һинең әбейең бар ҙа баһа, нишләп уны үҙең менән бергә алып йөрөмәй, яңғыҙ ғына китеп бараһың? Яҡшы түгел!\n- Кеше араһына алып сыҡһам, күҙ тейҙерерҙәр тип ҡурҡам, - тип яуаплай был ҡарт. Автобуста барған пассажирҙар тағы көлөшә. Улар менән бергә көлөшкән Аҡбирҙе ағай тегегә ахырҙа:\n- Һуң, күҙ тейә тип ни… Күҙ тейерҙәй ере ҡалмағандыр инде уның хәҙер!.. - тигәс, барыбыҙ ҙа ауылға еткәнсе көлөштөк.\nИфрат етди темаға ҡағылышлы мәҡәләмде бына ошо мәрәкә менән башлап ебәреүемә бына шул "күҙ тейеү" тигән төшөнсә сәбәпсе булды әле. Ҡасандыр беҙ йәшерәк саҡта уны юҡ-бар йә иһә боронғо әбей-бабайҙарҙың уйлап сығарған әкиәте тип аңыбыҙға һеңдергәндәр ине. Илебеҙҙә атеизм тигән нәмә хөкөм һөргән дәүерҙә. Алла ла юҡ, ендәр-шайтандар ҙа бер ҡасан да булмаған, тигән инаныу менән үҫте бит беҙҙең быуын. Шул осорҙа үҫкән кешеләрҙең күптәре, айырыуса динде өйрәнмәгәндәре, әле булһа шундайыраҡ яҙыҡ фекерҙә. Бәйғәмбәребеҙ Мөхәммәт саллаллаһу ғәләйһи үә сәлләм мосолмандарҙы ошо хаҡта ла иҫкәртә килгән. Минең өммәтемдәге кешеләрҙең күпселеге күҙ тейеү арҡаһында һәләк була, тигән мәғәнәләге хәҙис тә бар. Һәр төрлө сирҙәрҙең күп кенәләре ана шул күҙ тейеү сәбәпле икәнен дә белмәйбеҙ. Ҡайһы берәүҙәр тик насар кешенең генә күҙе тейә, тип уйлай. Улай түгел икән шул. Кемдер берәүҙең матурлығына һоҡланған яҡшы кешенең дә күҙе тейеүе мөмкин. Матур үҫешкән мускулатуралы, мыҡты кәүҙәле бер сәхәбәнең ярты биленә ҡәҙәре сисенгәнен күргән икенсеһе, уға һоҡланыуын йәшерә алмай, был хаҡта әйтә башлағас, Бәйғәмбәребеҙ: "Һин уға күҙ тейҙерҙең. Ашығыс ҡына ғөсөл ал һәм ана шул һыу менән һинең күҙең тейгән кеше йыуынһын (ғөсөл ҡойонһон)!" - тип әйткән сахих хәҙис тә бар. Һинең менән һоҡланған яҡын туғаныңдың да (хатта ата-әсәңдең дә!) күҙе тейеүе мөмкин. Әлбиттә, тормошта йыш ҡына һоҡланырға, берәй кешене маҡтарға ла тура килә. Шундай осраҡтарҙа Бәйғәмбәребеҙ быға Аллаһ бәрәкәте һорарға ҡушҡан. Берәүҙең яҡшы эше йә иһә матурлығы хаҡында маҡтау, хуплау һүҙе әйткәс тә, артынса: "Аллаһүммә, бәрик фи һи" (Йә Аллаһ, ошоға бәрәкәт бир), тиергә, йә иһә "БәрәкАллаһу фи кә (ҡыҙ кешегә - "фи ки")" тиеп әйтеп ҡуйыу кәрәк. Һиңә Аллаһ бәрәкәте булһын, тигәнде аңлата был доға.\nӘйткәндәй, ендәрҙең дә күҙе тейеүе мөмкин. Кискеһен, йоҡлар алдынан сисенгәндә "Бисмилләһ" әйтеү мотлаҡ. "Аят әл Күрси" аятын уҡыу ҙа кәрәк (стенаға элеп ҡуйыу түгел). Ул саҡта таңға ҡәҙәре кешегә шайтан яҡынлай алмай. Тәндәренең матурлыҡтарын ҡаплап йөрөүсе ҡатын-ҡыҙҙарыбыҙ ана шундай-бындай зарарлы тышҡы "агенттарҙан" һаҡлаулы ла була.\nГәзитебеҙҙең 6-сы һанында Миләүшә Ҡаһарманованың "Матурлыҡ туйҙа кәрәк" тигән ифрат та ҡыҙыҡлы мәҡәләһе баҫылғайны. Һуңғы осорҙар модаға инеп киткән һәр төрлө "Һылыуҡай" конкурстары хаҡында ине ул. Бер яҡтан ғына ҡарағанда һис зыянһыҙ тойолған бындай сараларҙың бер нисә кире яғын да һанап киткән автор ошо мәҡәләһендә. Ундай бәйгеләрҙә ҡатнашып еңә алмаған ҡыҙҙарҙы "утҡа осҡан күбәләк" менән дә сағыштырған. Ә еңеүселәрендә башҡалар алдында маһайыу тойғоһо уяныу ихтималлығы хаҡында ла иҫкәрткән. Миләүшәнең фекерҙәрен дә хуплайым. Әммә иң беренсе нәүбәттә ошондай ҡыҙҙарға әлеге күҙ тейеү ҡурҡынысы янауы тураһында иҫкәртеүҙе лә үҙемдең бурысым тип һанайым. Мәҡәләм башында иҫкә алып киткән ауылдашым Аҡбирҙе ағай мәрхүм әйтмешләй, һикһән биш - туҡһан тирәһендәге ҡатын-ҡыҙҙарыбыҙҙың тышҡы матурлығына ҡарап һоҡланыусылар әллә ни күп булмауы ла мөмкин. Әммә әле генә тормош юлын башлаған, тулышып бешкән еләк һымаҡ матур ҡыҙҙарыбыҙҙың бөтә халыҡ алдында барлыҡ гүзәллектәрен күрһәтергә тырышыуы - уларҙың файҙаһына түгел, тимәксемен. Бер генә кеше лә түгел, ә меңәрләгән күҙҙәр ҡарап һоҡлана бит уларға! Милләттәштәрем бына ошо ифрат та етди нәмәне белһә ине, һәм үҙҙәренә-үҙҙәре зыян килтермәһендәр ине, тигән теләгем бар. Ә инде быға ышанмағандарҙы бер нисек тә "шундай матур сараларҙан" баш тарттырып булмай инде. "Үҙе йығылған - иламаҫ", тиҙәр беҙҙең яҡта.\nМинең, әлбиттә, ҡыҙҙарым юҡ, кемдер әйтмешләй - "туплы малайҙар". Әммә, ейәнсәрҙәрем үҫеп килә, әлхәмдүлиллаһ. Улар хаҡында кемдер берәү (хатта үҙебеҙ ҙә!) яҡшы һүҙ әйткән һайын әле үрҙә килтерелгән доғаларҙы уҡып ҡына торам, үҙҙәренә лә өйрәтәм. Малайҙарға ла күҙ тейеүе мөмкин. Бәхеткә, барлыҡ булған матурлыҡтарын көслө заттарыбыҙ әллә ни күрһәтеп йөрөмәй. Ҡатын-ҡыҙҙарыбыҙҙан айырмалы, ир-аттың "күҙ тейер" ерҙәре лә күпкә әҙерәк. Шунлыҡтан, был тарафтан ир-егеттәребеҙ сағыштырмаса һаҡлаулыраҡ. Әммә сәскәләй матур ҡыҙҙарыбыҙҙы нығыраҡ ҡыҙғанам. Быуаттар буйы Ислам динендә булған боронғо өләсәйҙәребеҙ ғүмерҙә лә ҡыланмаған нәмә менән булышып, уларҙың башҡаларға оҡшарға тырышыуҙары, үҙҙәренә-үҙҙәре ғәҙелһеҙлек ҡылыуҙары - йәл, йәмәғәт.\nЯҙылған: 10.03.20 | Ҡаралған: 506


Шихандарыбыҙ өҫтөндә ғазраил шәүләһе йөрөй » Архив газеты "Йәшлек"\nСтәрлетамаҡ ҡалаһынан алыҫ булмаған урында шихантауҙар теҙелеп киткән. Улар дүртәү: Йөрәктау, Ҡуштау, Шахтау, Торатау. Тауҙарҙың исеме уларҙың тышҡы ҡиәфәтенә оҡшап тора. Мәҫәлән, йырҙарҙа йырланған Йөрәктау рәүеше менән йөрәкте хәтерләтә. Алыҫтан уҡ матур ҙа, олпат та, мөһабәт тә булып күренә. Һырлы-һырлы булып тәбиғәт тарафынан уйылған текә битләүҙәре замок стеналарын төҫмөрләтә. Унан бик алыҫ түгел, көньяҡтараҡ, Ҡуштау йәйге көндәрҙә йәшеллеккә күмелеп ята. Уның итәгендә имән, саған, ҡарама, аҡ ҡайындар, тәбиғәттә бөтөп барған, донъяла һирәк осрай торған үҫемлектәр үҫә: хуш еҫле сәскәле тимьян, себер күк сәскәһе, тал япраҡлы ҡырағай сәтләүек ағасы, ҡылған, сейә, ҡәнәфер, умырзая, урман елбегәйе. Ә инде донъяла Шахтауҙы белмәгән кеше бармы икән? Борон был тауҙы башҡорттар Шәкетау тип йөрөткән. Халыҡ бөгөн дә уның боронғо исемен юғалтмаған. Рустар Башҡортостанға инеп тулғас, уға, үҙҙәренсә, Шахтау тигән исем бирәләр. «Сода» акционерҙар йәмғиәте уны цемент, сода, кер йыуыу порошогы етештереү өсөн умырып «ашау»ын белә. Шахтауҙың юҡҡа сығыуына һанаулы көндәр ҡалып килә. Эзбизлы тау тоҡомдары тейәлгән вагонеткалар «Сода» комбинатына көнө-төнө ағылып тора. Хәҙер Торатауға тотонорға самалайҙар.\nТоратау, ғөмүмән, ниндәй тау һуң ул? Текә тауҙың өҫтө юнып ташланған кеүек тип-тигеҙ майҙандан ғибәрәт. Бер яғында мәмерйәһе лә булған. Борон ата-бабаларыбыҙ тау башына менеп, байрам, йыйындар үткәргән, бөтә башҡорт иленең именлегенә бәйле мәсьәләләрҙе хәл иткән. Торатау боронғо башҡорттарҙың нығытылған ҡәлғәһе булыуы менән дә ҡиммәт.\nСтәрлетамаҡ шихандары аҡ эзбизлы тоҡомдарҙан тора. Улар борон шул ерҙә булған диңгеҙҙең төрлө ҡалдыҡтарын һаҡлай. Бындай геологик ҡомартҡылар ер шарында башҡа бер ерҙә лә юҡ. Шунлыҡтан ул донъя геологтарын ғына түгел, ә донъя йәмәғәтселеген дә ҡыҙыҡһындыра. 1937, 1984 йылдарҙа үткәрелгән халыҡ-ара геологик конгрестарҙа ҡатнашыусылар Стәрле шихандарын килеп күрҙе. Был тауҙарҙың уникаль ҡомартҡы булыуына хайран ҡалдылар, сикһеҙ һоҡланыуын белдерҙеләр. Улар, бындай шихандар, һис шикһеҙ, һаҡланырға тейеш, тигән фекерҙе әйтеп китте. Торатау 1965 йылда ҡомартҡы тип иғлан ителһә лә, унан төҙөлөш ташы ташыйҙар. Шәкетау таланып бөтөп бара. Тиңе булмаған уникаль тауҙар фәнни әһәмиәтен юғалта бара, сеймал сығанағы итеп кенә ҡаралып, әрәм-шәрәм ителә, башҡорт халҡының ҡомартҡылары булараҡ, уларға юҡҡа сығыу ҡурҡынысы янай.\nБашҡортостандағы бик күп тауҙарҙың яҙмышы Стәрлетамаҡ шихандарыныҡына оҡшаш. Бындай тауҙар Архангел, Иглин, Ҡырмыҫҡалы, Дыуан райондарында емерелеп туҙҙырыла, шартлатыла. Бөгөн был тауҙарҙың иң күренеклеһе – Торатауға ҡурҡыныс янай. Беҙ бөтә көс менән уны һаҡлап алып ҡалырға тейешбеҙ!\nКИЛДЕК ӘЛЕ ҺИҢӘ, ТОРАТАУ\nТоратау имен ҡалырмы?\nМилли рухиәт һағында


«Киске Өфө» гәзитенең сайты - ТӘЖРИБӘМ БАР, УРТАҠЛАШАМ - 2022 - Мәҡәләләр\nТӘЖРИБӘМ БАР, УРТАҠЛАШАМ\n"Йәйҙең бер көнө йылды туйҙыра", тигәнде хәтерҙә тотоп, баҡса үҫтереүселәр, ҡош-ҡорт аҫраусылар йәмле миҙгелде файҙалы һәм отошло итеп үткәрергә тырыша. Ауыл ерендә халыҡ һәр саҡ баҡсасылыҡҡа ҙур иғтибар биреп, емертеп эшләп, мул уңыш йыйырға өйрәнгән. Быйыл иһә, тикшереүҙәр күрһәтеүенсә, ҡала янындағы баҡсалар ҙа бермә-бер йәнләнгән икән. Кемдер үҙенең күптән юл төшмәгән баҡсаһы барлығын иҫләп, уны сүп-сарҙан таҙартып, бер метр ерен дә әрәм итмәйенсә, түтәлдәр эшләп, емеш-еләк сәсә. Кемдең баҡсаһы юҡ, интернет киңлектәрендә йә һатып алырға йәки ҡуртымға ер биләмәһе эҙләй. Нисек кенә булмаһын, быға тиклем ер эштәренән алыҫ торғандар ҙа баҡсасылыҡҡа әүҙем тотондо. Бөгөнгө яҙмабыҙ баҡсасыларға мул уңыш алырға ярҙам итер, тип ышанабыҙ.\nБәрәңге - икенсе икмәк, ти халыҡ. Ысынлап та, башҡаһын сәсмәһә сәсмәй, ләкин бәрәңгене һәр хужалыҡта ултырталар. Уның уңышы мул булһын өсөн Өфө районы, Зубово биҫтәһенән Зөбәржәт Исмәғилева кәңәштәре: Картуфты ултыртыр алдынан уны зарарһыҙландырыу мотлаҡ. Иң ҡулай, еңел һәм осһоҙ ысул - 1 килограмм һарымһаҡты иҙеп, 10 литр һыуға һалырға ла картуф орлоҡтарына мул ғына итеп һиптерергә йәки 3 сәғәт тирәһе ошо ҡатнашмаға һалып алырға. Был ысул картуф ауырыуҙарынан һәм төрлө ҡоротҡостарҙан ярҙам итә. Ғөмүмән, һарымһаҡ иҙмәһенән эшләнгән ҡатнашма менән йәшелсәләрҙе эшкәртеү тик файҙаға ғына.\nКартуф бураҙнаһын да белеп эшләргә кәрәк икән дәһә! Төньяҡтан көньяҡҡа ҡарай эшләнгән бураҙнала үҫкән бәрәңгегә ҡояш нурҙары мул төшә.\nСәскә атҡандан һуң 14-20 көн үткәс картуф һабағының бөтөнлөгөн боҙмай ғына 10-15 ерҙән 10-15 сантиметр тирәһе арауыҡта бер аҙ һындырып сығыу файҙалы матдәләрҙең һабаҡҡа түгел, ә бәрәңгегә китеүенә һәм уларҙың эре булып үҫеүенә булышлыҡ итә.\nБаҡсасыларға оҙаҡ йылдар дауамында тупланған тәжрибәләре миҫалында үҙ кәңәштәрен Мәләүез районынан Рәйлә Әсәҙуллина еткерә: Сөгөлдөр тәмле һәм һутлы булһын тиһәгеҙ, уға ике тапҡыр тоҙло һыу һибегеҙ. Беренсе тапҡыр сөгөлдөр йомролана башлағанда, ә икенсе тапҡыр ҡаҙып алырҙан 25 - 30 көн алда. Бер биҙрә һыуға бер аш ҡалағы тоҙ алырға кәрәк.\nПомидор үҫентеләрен тышҡа сығарып ултыртмаҫ элек йод иретмәһе менән туҡландырғанда, помидор тиҙерәк үҫә, мул уңыш бирә һәм ныҡ була. Ҡатнашма әҙерләү өсөн аптеканан алынған йодтың 1 тамсыһын 3 литр һыуҙа иретергә кәрәк. Баҡсала йәшелсә-емештәрҙе нисек ултыртыу ҙа уңышҡа тәьҫир итә. Мәҫәлән, сөгөлдөр янына бөтнөк, һарымһаҡ, петрушка ултыртыу файҙалы. Кишер һәм кәбеҫтә һуған, бөтнөк, йылан тамыры (шалфей) менән күрше үҫергә ярата. Баклажан менән борсаҡ "дуҫ".\nҠурай еләген яратмаған кеше юҡтыр. Ләкин ул бөтә баҡсаны баҫып алырға ғына тора. Быға юл ҡуймаҫ өсөн мин ҡурай еләге өсөн билдәләнгән урынды уратып, ергә 50 сантиметр тирәһендә шифер ҡуйҙырып сыҡтым. Шулай уҡ тимер киҫәктәре лә баралыр, тип уйлайым. Йыл һайын ҡырҡып, таҙалап хәл бөтә ине, хәҙер нисә йыл үҙҙәренә генә тәғәйен урында үҫә ҡурай еләгем. Әлбиттә, ҡыуаҡты һирәгәйтеп, ҡарт ботаҡтарын ҡырҡып ташлап торабыҙ.\nТағы ла был мәшәҡәттән ҡотолоу юлы - ҡурай еләге тирәләй һарымһаҡ ултыртып сығыу. Күршем иҫбатлауынса, ҡыуаҡтар был сиктән ситкә сыҡмай икән, ләкин үҙем тикшереп ҡараманым.\nЯҙылған: 17.06.22 | Ҡаралған: 52


Босния һәм Герцеговина географияһы — Башҡорт Википедияһы\nБосния һәм Герцеговина географияһы\nБосния һәм Герцеговина Европаның көньяҡ-көнсығышында урынлашҡан. Майҙаны 51,1 мең км². Төньяҡтан Ховатия менән 932 км сиге бар. Көнбайыш һәм көньяҡтан Сербия менән сиктәш (357 км). Көньяҡ-көнсығышта Черногория менән 249 км сиге бар.\n44° с. ш. 18° в. д.\n51 197 км² км²\nҡоро ер: 99,8% %\nһыу: 0,2% %\nХорватия: 932 км\nСербия: 357 км\nЧерногория: 249 км\n2386 м (гора Маглич)\nИң түбән нөктә\n0 м (Адриатик диңгеҙ)\nИң ҙур йылға\nЦинцар тауы (2085 м)\nБосния һәм Герцеговинаның төньяҡ өлөшөнән башҡа өлөшө Динар таулығында ята. Динар тауының бүлгеләнгән параллель тау һырттары төньяҡ-көнбайыштан көньяҡ-көнсығышҡа һуҙылған. Тау һырттары араһындағы соҡорлоҡтарҙа илдең күпселек тораҡ пунктары урынлашҡан. Тау һырттары бейеклеге үҙәктән төньяҡҡа һәм көньяҡҡа түбәнәйә. Маглач — иң бейек тау түбәһе, уның бейеклеге 2386 м. Эзбис ҡатламынан торған тау катламдары карст формалы рельеф барлыҡҡа килтерә (карст мәмейәләр, ер аҫты йылғалары, карры). Тау араһындағы котловандарҙа карст яландары урынлашҡан, иң ҙуры Ливаньско-Поле яланы — 405 км². Динар тауының көньяғында, Неум ҡалаһы янында Боцния һәм Герцеговинаның Адриатик диңгеҙгә сығыу юлы бар (тик яр буйы һыуҙары Хорватияныҡы). Урта Дунай уйһыулығында Савы йылғаһының үҙәнендә илдең төньяҡ өлөшө ята.\nИл биләгән территория Альп ҡатламдары барлыҡҡа килгән осорҙа формалашҡан һәм тулыһынса Альп-Гималай тотороҡһоҙ поясында урынлашҡан. Динар таулығының сейсмик тотороҡһоҙлоғо шуға бәйле. 1969 йылдың 27 октябрендәге ҡот осҡос ер тетрәү Баня-Лука ҡалаһын тулыһынса емерҙе.\nБосния һәм Герцеговина боксит, баҡыр, ҡурғаш, цинк, хром, кобальт, марганец, лигнитам, һоро күмер, тимер, терекөмөш рудалары, таш тоҙо кеүек файҙалы ҡаҙылмаларға бай. Шулай уҡ балсыҡ, гипс, ҡом һәм башҡа файҙалы ҡаҙылмаларҙы билдәләп үтергә була.\nБосния һәм Герцеговина биләмәләренең күп өлөшөндә йылы йәйле һәм уртаса һалҡын ҡышлы уртаса-континенталь климатлы. Илдең көньяҡ-көнсығышы ҡоро эҫе йәйле һәм дымлы йылы ҡышлы Урта диңгеҙ буйы субтропик климатлы. Илдең континенталь өлөшөндә тигеҙлектәрҙә яуым-төшөм күләме 800—100 мм һәм таулыҡтарҙа 1500—1800 мм. Адриатик диңгеҙе буйында ноябрь-декабрь айҙарында яуым-төшөм кимәле 1600 мм.\nИлдең йылғалары Дунай (3/4) һәм Адриатик диңгеҙе (1/4) бассейнына ҡарай. Дунай бассейнына ҡараған Ул, Врбас, Сер (йылға), Дрин (сава ҡушылдығы) йылғалары төньяҡҡа аға. Неретва йылғаһы Адриатик диңгеҙенә ҡоя. Ҙур энергетик потенциаллы тау йылғаларында (Бушко Блато, Ябланица) 30 ГЭС төҙөлгөн.\nИл территорияһының яртыһын, башлыса тауҙарҙы, урман биләй. Ауыл хужалығы биләмәләре урынлашҡан ерҙәрҙә урман ҡырылған. Тауҙарҙың түбәнге өлөшөндә киң япраҡлы урман, 900 м бейеклектә шыршы-пихта урмандыры, 1700 м бейеклектә субальп далаһында кәкере ҡарағайҙар үҫә. Таулыҡтың көньяҡ-көнбайыш битләүе Урта диңгеҙ буйындағы мәңге йәшел үҫемлектәр менән ҡапланған.\nБосния һәм Герцеговинаның физик-географик картаһы\nҠалып:Физико-Географическая карта Боснии и Герцеговины (Карта изображения)\nИлдең бейек тауҙары, ҙур йылғалары\n1. Маглич (2386. м.) 1. Сава (945 км)\n2. Волуяка (2336. м.) 2. Дринк (346 км)\n3. Чврсница (2222. м.) 3. Сер (271 км)\n5. Прень (2103. м.) 5. Неретва (218 км)\n6. Треска (2086. м.) 6. Ул (214 км)\n7. Врана (2047 м) 7. С (140 км)\n10. Зеленгора (2014 м) 10. Усор (77 км)\nhttps://ba.wikipedia.org/w/index.php?title=Босния_һәм_Герцеговина_географияһы&oldid=738832 ҡабул ителгән\nПоследний раз редактировалась 30 июль 2017 в 03:55\nБыл бит һуңғы тапҡыр 03:55 30 июль 2017 үҙгәртелгән.


Эш бөткәс, уйнарға ла ярай | Юрюзань\nСараны асыу мәлендә “Берҙәм Рәсәй” партияһының урындағы башҡарма комитеты етәксеһе Маргарита Сәфәрғәлина, Салауат ауыл биләмәһе башлығы Раушания Уральская ла ҡатнашты. Артабан Малаяҙ башҡорт гимназияһы һәм 1-се урта мәктәп уҡыусыларынан тупланған ДЮСШ малайҙар командалары майҙансыҡта мини-футбол уйнаны.\n25 – 27 февралдә “Реаль эштәр” көнөнә ҡарата депутаттар, партия ағзалары ҡатнашлығында Ишембайҙа – баскетбол, Йыланыш мәктәбендә – волейбол, Мөрсәлимдә саңғы ярыштары үтте. Таймый, Тирмән һәм Янғантау ауылдарында балаларға байрам ойошторолһа, Мәсетле ауылында йәрминкә булды. Үрҙә атап үткән ауылдарҙа былтыр проект буйынса мәктәп спорт залдары, һыу башнялары төҙөкләндерелгәйне, балаларға уйын майҙансыҡтары ҡуйылғайны.


Радий Хәбиров Дәүләт Йыйылышы – Ҡоролтайға Мөрәжәғәтнамә менән сығыш яһаны - Правительство Республики Башкортостан\n10 декабрҙә «Торатау» конгресс-холында Башҡортостан Башлығы Радий Хәбиров Дәүләт Йыйылышы – Ҡоролтайға Мөрәжәғәтнамә менән сығыш яһаны.\n«...Бер йыл элек, республикаға ҡайтҡас, Башҡортостандағы хәлде баһалай башланым һәм беҙҙең проблемаларҙың асылы торлаҡ-коммуналь хужалыҡта, медицина йәки мәғарифта түгеллеген аңланым. Хәйер, унда ла барыһы ла камил тип әйтеп булмай.\nШулай ҙа төп мәсьәлә – тарҡаулыҡта.\nАта-бабаларыбыҙ һәр ваҡыт мөһим һорауҙарҙы күмәкләп хәл итер булған. Ә мин идара итеү вертикалендә, айырым коллективтарҙа, ғөмүмән, йәмғиәттә берҙәмлекте күрмәнем. Ниндәйҙер аҡланмаған өмөтһөҙлөк, үҙ көсөңә, республиканың перспективаларына ышанмау күҙәтелде. Әйткәндә, ул күренеш ҡайҙалыр әле лә бар. Бөтәһе лә икенсе ҡалалар һәм илдәр тураһында һоҡланып һөйләй. Ә үҙебеҙ хаҡында ниндәйҙер өмөтһөҙ төбәк тигән фекер йәшәне. Шуға күрә беренсе көндән үк мин үҙемдең командам алдына амбициялы маҡсаттар ҡуйҙым. Ул саҡта күп кенә коллегаларым быны һағайып ҡабул итте. Өлгәшә алырлыҡ планка ҡуйыу яҡшыраҡ булыуын белдерҙе. Сөнки улар аҙаҡтан «хеҙмәт ҡаһарманлыҡтары» тураһында матур итеп отчет бирергә мөмкин булырын аңлай. Ләкин мин бер ҡасан да улай эшләмәнем. Коллегаларыма ла юғары талап ҡуям»…\nМөрәжәғәтнамәнең тулы варианты.


Хөрмәтле төҙөлөш комплексы хеҙмәткәрҙәре һәм ветерандары!\nҺөнәри байрамығыҙ – Төҙөүселәр көнө айҡанлы һеҙҙе ихлас ҡотлайым!\nТөҙөлөш тармағының үҫешенә һәм торошона иҡтисадтың күп өлкәләре үҫеше, ә иң мөһиме, кешеләрҙең тормош сифаты тығыҙ бәйле. Төҙөүсе һөнәре ижтимағи әһәмиәткә эйә булып, айырым хөрмәт менән файҙалана.\nНәҡ төҙөүселәр Өфө ҡалаһына нигеҙ һалып, уның күркәм тормошо өсөн уңайлы шарттар тыуҙырҙы. Иң ҡатмарлы һәм күләмле проекттарҙы тормошҡа ашырып, һеҙ бөгөн дә Өфө ҡәлғәһенә нигеҙ ташы һалыусыларҙың эшен дауам итәһегеҙ.\nҺеҙ төҙөгән яңы йорттар, белем усаҡтары, балалар баҡсалары, сәнәғәт объекттары, мәҙәниәт үҙәктәре, спорт ҡоролмаларынан тыш заманса ҡала инфраструктураһын күҙ алдына ла килтереп булмайҙыр.\nАйырым рәхмәт һүҙҙәрен заманында намыҫлы хеҙмәте менән Башҡортостандың баш ҡалаһының ҡабатланмаҫ йөҙөн булдырған, бөгөнгө көндә бай хеҙмәт тәжрибәһен йәш белгестәр менән ихлас уртаҡлашҡан төҙөүсе ветерандарға еткерге килә.\nҺеҙгә һәм һеҙҙең яҡындарығыҙға ныҡлы һаулыҡ, бәхет, именлек теләйем. Ҡала һәм республика мәнфәғәттәрен ҡайғыртҡан матур башланғыстарығыҙ һәр саҡ тормошҡа ашһын!


Сәғәҙиева Зилә Ғәлимйән ҡыҙы — Башҡорт Википедияһы\nСәғәҙиева Зилә Ғәлимйән ҡыҙы\nВикипедияла Сәғәҙиева фамилиялы башҡа кешеләр тураһында мәҡәләләр бар.\nСәғәҙиева Зилә Ғәлимйән ҡыҙы — Башҡортостан юлдаш телевидениеһы журналисы, Шәйехзада Бабич исемендәге Башҡортостан Республикаһы дәүләт йәштәр премияһы лауреаты (2006)\nЗилә Сәғәҙиева Башҡорт дәүләт университетының II курсында уҡыған саҡта Башҡортостан юлдаш телевидениеһында эш башлай. Ҡанатлы идеялары менән һоҡландыра. Яңылыҡтар хеҙмәте хәбәрсеһе булып бер йыл тәжрибә туплағандан һуң, ул авторлыҡ программаһына тотона. Һөнәри уңыштарға өлгәшкәне өсөн «Тамаша» ижад берекмәһенең етәксеһе итеп тәғәйенләнә. Һәр журналистың ижади биографияһында хәл иткес баҫҡыстар була. «Мегаполис» күңел асыу программаһында һәр саҡ нәзәкәтле, ҡупшы. «Действующие лица» тапшырыуында — театр фәлсәфәһе, яратҡан геройҙар образын һоҡланғыс теүәл асыусы. «И стонет курай, и ликует курай…» фильмын — донъяны яулаған милли музыка ҡоралыбыҙ өсөн һоҡланыулы ғорурлыҡ тыуҙыра.\nЗилә Сәғәҙиева «Хорошее настроение» тип аталған көндөҙгө интерактив каналды етәкләй. Алып барыусыларҙы һайлай, ҡыҙыҡлы темаларҙы ентекләп эшләй.\nШәйехзада Бабич премияһына тәҡдим итеүсе коллегалары, БСТ каналының нәфис тапшырыуҙарының баш редакторы Светлана Мушкина ла, Башҡортостан Республикаһының халыҡ артисы Александр Федеряев та, З. Исмәғилев исемендәге Өфө дәүләт сәнғәт академияһы профессоры Рөстәм Шәйхетдинов та уның һәләте менән һоҡланыуҙарын йәшермәй.\nУл әҙерләгән репортаждар һәм программалар беҙҙең ҡалабыҙҙың ғына түгел, бөтә республикабыҙҙың да ҙур мәҙәни-социаль өлөшөн сағылдыра. Етди, тәрән йөкмәткеле материалды ул ирекле, артист оҫталығы менән бәйләп алып бара\nТормош иптәше — Михаил Щепкин исемендәге Юғары театраль училищеһын тамамлаған Мәжит Ғафури исемендәге Башҡорт дәүләт академия драма театры актёры Ринат Баймырҙин.\nБСТ каналының «Действующие лица» һәм башҡа театр һәм сәнғәт тормошо менән бәйле телепроекттар аша таныша йәштәр. 2008 йылдың авгусында, Рәсәй киноһы көнөндә, дуҫтары «Моя звезда» фильмын төшөргәндә, шулай уҡ Башҡорт академия театры Мәскәүгә «Золотая Маска» фестиваленә барғанда ла (2010), Дәүләт телерадиокомпанияһы журналисы Зилә Сәғәҙиева Ринат Баймырҙин менән бергә була.\n2006 — Шәйехзада Бабич исемендәге Башҡортостан Республикаһы дәүләт йәштәр премияһы лауреаты — «И стонет курай, и ликует курай» телевизион фильмы һәм очерктары өсөн\n[www.agidel.ru/ind.php?param1=9427&tab=7 «Республика Башкортостан» гәзите Зилә Сәғәҙиева тураһында]\n[www.bashinform.ru/news/150208-zilya-sagadeeva-krasivaya-v-professii/ Зиля Сагадеева — красивая в профессии. Башинформ.]\n[ufa.bezformata.com/listnews/krasavitcu-zamuzh-vzyal-lihoj/83244/ Зилә Сәғәҙиева менән Ринат Баймырҙиндың туйы]\nhttps://ba.wikipedia.org/w/index.php?title=Сәғәҙиева_Зилә_Ғәлимйән_ҡыҙы&oldid=972892 ҡабул ителгән\nБыл бит һуңғы тапҡыр 17:22 24 сентябрь 2020 үҙгәртелгән.


Башҡортостан райондарының береһендә термометр бағанаһы минус 33 градусты күрһәтте // Йәмғиәт | новости башинформ.рф\n11:35, 20 ноября 2019 Йәмғиәт\nФото: Ришат Хәйбуллин, Vk\nБашҡортостан райондарының береһендә термометр бағанаһы минус 33 градусты күрһәтте Фото: Ришат Хәйбуллин, Vk\nӨФӨ, 2019 йыл, 20 ноябрь. /«Башинформ» мәғлүмәт агентлығы/.\nБашҡортостанда, синоптиктар вәғәҙә иткәнсә, ҡапыл һыуытты. Аҙна башында төбәккә һалҡын арктик һауа үтеп инә башланы. Һауа температураһы ныҡ түбәнәйҙе.\nБөгөн төндә Белорет районының Үткәл ауылында минус 33 градус теркәлде. Ришат Хәйбуллин, термометр күрһәткестәрен фотоға төшөрөп, социаль селтәргә һалған. Шуны билдәләп үтергә кәрәк: Белорет районында бындай температураға күнегеп бөткәндәр.


Беҙҙең арала Ат йылында тыуғандар » "Урал" гәзите\nБеҙҙең арала Ат йылында тыуғандар\nБына ҙур ѳмѳттәр менән кѳткән Ат йылына ла аяҡ баҫтыҡ. Был йыл уңышлы булһын, еребеҙгә, илебеҙгә ырыҫ, муллыҡ, бәхет алып килһен. Республика ѳсѳн дә еңел булыр тигән ышаныстабыҙ, сѳнки Башҡортостан Президенты Рѳстәм Хәмитов та Ат йылында тыуған.\n1906, 1918, 1930, 1942, 1954, 1966, 1978, 1990, 2002 йылдар Ат йылына тура килә. Ә район-ҡалабыҙҙың арҙаҡлы шәхестәре, билдәле йәмәғәт эшмәкәрҙәре, етәкселәренең ҡайныһы Ат йылында тыуған?\nБына уларҙың ҡайһы берҙәре:\n1906 йылда Белорет районы Кәртәле ауылында шағир, яҙыусы Тажи Мѳхитдин (Тажетдинов Мѳхѳтдин Язар улы), ул 15 китап авторы;\n1918 йылда Үрге Әүжән ауылында Рәсәй Геройы Дмитрий Павлович Плотников;\n1930 йылда Сермән ауылында билдәле йәмәғәт эшмәкәре Марат Сабит улы Муллағәләмов, әлеге кѳндә Башҡортостан Республикаһының Һуғыш, хеҙмәт һәм Ҡораллы кѳстәр, тәртип һаҡлау органдарының ветерандар Советы рәйесе вазифаһын башҡара;\n1942 йылда ауыл хужалығы бүлегендә эшләп, хаҡлы ялға сыҡҡан Фәниә Юлмѳхәмәт ҡыҙы Сәғитова, Ғәлим Һибәт улы Килдин, “Урал” гәзитенең элекке фотокорреспонденты Николай Митрофанович Панченко;\n1954 йылда Аҙналы ауылынан рәссам Рим Әхмәт улы Юнысов,\nЙѳйәк ауылы мәктәбе директоры Ринат Гәрәй улы Шәйбәков, “Газсервис” йәмғиәтенең Белорет филиалы директоры Радмир Шәфҡәт улы Зиязетдинов;\n1966 йылда Инйәрҙең 2-се мәктәбе директоры Рәфил Нуриәхмәт улы Иҙрисов, “Спецпроект” фирмаһы директоры Ағзам Әҡсән улы Йәләлетдинов Егәҙе ауыл хакимиәте башлығы Рәил Ишмырҙа улы Ғәлиуллин, медицина фәндәре кандидаты Хәбир Мѳжәүир улы Мостафин, муниципаль район хакимиәтенең торлаҡ секторы мѳдире Ирина Александровна Пенкина;\n1978 йыл муниципаль район хакимиәтенең йәштәр, физкультура һәм спорт бүлеге начальнигы Светлана Валерьевна Полина, мәғлүмәт-аналитика бүлеге белгесе Айгѳл Миҙәхәт ҡыҙы Кирамова.\nАт йылында тыуғандар үҙҙәренең йылына ниндәй ҡарашта?\nАйгѳл Кирамова, район хакимиәте белгесе:\n- Һәр йылды, һәр кѳндѳ ҡыуанып ҡаршылайым. Яңы йыл яңы ѳмѳттәр, пландар, хыялдарға ҡанат ҡуя. Ә йыл аҙағында һѳҙѳмтә яһайбыҙ. Үтеп барған Йылан йылы кѳтмәгәндә сағып та алды, әммә бирешмәнек.\nЙылҡыны ѳс тѳргә бүләләр: йүгерек, цирк, эш аттары. Аттарҙың бѳтәһе лә эшсән, тоғро.\nРинат Шәйбәков, Йѳйәк мәктәбе директоры:\n- Йылымды яратам. Ат йылында тыуғандарға ат кеүек эшләргә тура килә. Үҙем ғүмер буйы эштән ҡурҡманым. Юбилей йылым да уңышлы булыр тип уйлайым.\nЙылан йылы ла һәйбәт булды. Эштәр ҙә ыңғай ғына барҙы. Мәктәбебеҙҙең киләсәге бар. Әлеге ваҡытта беҙҙә дүрт мәктәпкәсә тѳркѳм эшләй. Унда Ғәбдѳк филиалында -18, Берештамаҡ филиалында - 17, Йѳйәктә беренсе тѳркѳмдә - 15, икенсе тѳркѳмдә 17 бала йѳрѳй. Йѳйәктә I класта - 19, Ғәбдѳктә 10 уҡыусының белем алыуы ла ҡыуаныслы. Балалар булғас, ауылдың киләсәге бар.\nКиләһе йылға бойомға ашыраһы эш күп. Яйлап электрон китабымды әҙерләп, “Тамырҙар” тип аталған китабымдың электрон вариантын тамамлайһы бар. Иң мѳһиме һаулыҡ булһын. Һаулыҡ булһа, барыһы ла булыр.\nРәфил Иҙрисов, Инйәрҙең 2-се мәктәбе директоры:\n-Яңы йылды ҙур уңыштар менән ҡаршылайбыҙ. Уҡыусыларыбыҙ район-ҡала кимәлендә олимпиадаларҙа ҡатнашып, призлы урындар алды. Балалар һаны кәмемәүе лә беҙҙең ѳсѳн ҙур ҡыуаныс. Ҡулайлаштырыу үтеүгә ҡарамаҫтан, уҡытыусылар тѳшѳнкѳлѳккә бирелмәй, тырышып эшләй. Мәктәп базаһын нығытыу йүнәлешендә лә эш алып барыла.\nЙылан йылында олатай булыу ҡыуанысын татыным, тумалаҡ ҡына ейәнебеҙ үҫеп килә. Тағы ла бер шатлыҡ - улым хәрби бурысын үтәп, иҫән-һау ҡайтты. Ҡыҙым педколледжды тамамлап, уңышлы эшләп йѳрѳй.\nАт йылына ҙур ѳмѳттәр бағам, ул да тынғыһыҙ буласаҡ. Кинйәбеҙ XI класты тамамларға тора. Уның уңышлы ғына юғары уҡыу йортона уҡырға инеүен теләйбеҙ. Арышпарҙан йортобоҙҙо күсергәйнек, киләһе йыл уның тѳҙѳлѳшѳнә ныҡлап тотонорға торам.\nҮҙем Ат йылында тыуғас, һәйбәт йыл, тип иҫәпләйем. Ат ул йѳк тартыусы һәм был йылда тыуғандар ҙа ауыр йѳктѳ үҙ иңендә алып барырға һәләтле. Мәктәп эшендә генә ҡайнамайым, Инйәр ауыл Советы депутаты булараҡ, йәмәғәт тормошонда ла әүҙем ҡатнашырға тура килә. Һәр йѳктѳ тигеҙ итеп тартам.\nЯңы йылға теләк: башҡорт мәктәбе булараҡ, киләһе йыл беҙгә I класҡа балалар күберәк уҡырға килһен, ата-әсәләр балаларын башҡорт рухлы итеп тәрбиәләһен ине.\nРәмилә МУСИНА әҙерләне.


Мәҙәниәт » Страница 4 » Архив газеты "Йәшлек"\nЮғары сәнғәт байрамы Мәҙәниәт\nФестивалдә бик күп күренекле Рәсәй һәм сит ил бейеүсеһе ҡатнаша. Улар араһында Рәсәйҙең Ҙур театры артистары Морихиро Ивата, Дарья Хохлова, Артем Овчаренко, Андрей Евдокимов, Андрей Меркурьев (Өфө балет мәктәбе тәрбиәләнеүсеһе), Германия бейеүсеһе Дину Тамазлакару, шулай уҡ Әзербайжандан Ульви Азизов, Санкт-Петербургтан Юрий Ананян менән Елена Кузьмина, Испаниянан Лаура Ормигон менән Оскар Торрадо, П. Чайковский исемендәге Пермь академия опера һәм балет театрынан Александр Таранов менән Ксения Барбашева бар.\nОло йыйынға арналған тамашаларға рәхим итегеҙ Мәҙәниәт\nБашҡорт халҡының мәҙәниәтен һаҡлап ҡалыу, сит илдә йәшәгән милләттәштәребеҙ менән бәйләнештәрҙе нығытыу маҡсатында 10 – 12 июндә Өфөлә III Бөтә донъя башҡорттары ҡоролтайы үтә. Ошо уңайҙан Хөсәйен Әхмәтов исемендәге Башҡорт дәүләт филармонияһы тамашасыларҙы был мөһим сараға арналған байрам концерттары менән ҡыуандырмаҡсы.\nГармун моңо эҙенән Мәҙәниәт\nАғымдағы йыл Илеш районы халҡы өсөн күркәм даталарға бай. Беренсенән, Бөйөк Еңеүҙең 65 йыллығын, икенсенән, райондың 75 йыллығын ҡаршылау уңайынан байрам саралары уҙа. Ә инде район тарихында беренсе тапҡыр «Уйна, гармун, тынма, гармун!» гармунсылар фестивален үткәреү үтә лә шатлыҡлы ваҡиға булды.\nГармунсыларҙы барлау, боронғо милли көйҙәребеҙҙе халыҡ күңеленә еткереү, яңы таланттар асыу маҡсатында уҙғарылған байрам йыр-бейеү менән үрелеп барҙы. Боронғо халыҡ көйҙәре – һалмаҡ көйҙәргә, унан дәртле бейеү көйҙәренә күсеп, туҡтамай ағылды ла ағылды.\nИлеш ерендә үткән Фәтихов исемендәге гармунсылар байрамы муниципаль район хакимиәте тарафынан ойошторолоп, унда төбәктең йөҙләгән гармунсыһы ҡатнашты. Сарала төрлө быуын кешеләре өҙҙөрөп гармун моңдарын яңғыратты, халыҡ оҫта гармунсылар менән танышты, гармун тураһында шиғырҙар, йырҙар тыңлап кинәнде.\nТәбиғәт тә улар менән бергә йылмайҙы Мәҙәниәт\nНиһайәт, «Шаян уйын» башланып та китте. Сәхнә түренә быға тиклем үткәрелеп килгән конкурстарҙың еңеүселәре сығып теҙелде. Әйтергә кәрәк, республикабыҙҙың иң-иң отҡор һәм иң-иң шаян башҡорт, татар йәштәре быйыл беренсе тапҡыр бергә ойошоп, дөйөм ярышта көс һынаша. Өфө ҡалаһының 20-се башҡорт гимназияһынан «ХХ централ», «Әбйәлил районы йәштәре берлеге»нән «Ох, әй», Кушнаренко районынан «Рәхәт», Саҡмағоштан «Безлеләр», Мәләүездән «Ипотека» командаларын, Стәрлетамаҡтың З. Биишева исемендәге педагогия академияһынан бер юлы башҡорт һәм татар командалары – «Strike» һәм «Баста»ны тамашасылар көслө алҡыштар менән ҡаршы алды. Һәр команда үҙенең ҡабатланмаҫ стиле, бүтәндәрҙән айырып тороусы, үҙенә генә хас юморы менән һоҡландырҙы. Һәр кемдең, әлбиттә, ҡатнашыусыларға ҡарата шәхси фекере бар ине, һәр кем үҙ командаһы өсөн «ауырыны». Ә мин, ҡатнашыусы яҡташтарым булмағас, бөтәһенә бер тигеҙ ҡарарға тырыштым.\nТөрлө йүнәлештә эшләүсе радиоканалдар асылыуы – республикабыҙҙың ҙур ҡаҙанышы. «Башҡортостан» радиоһының тапшырыуҙарын, концерттарын түҙемһеҙлек менөн көтөп алған мәлдәр булды. Хәҙер һайлап тыңлау мөмкинлеге бар. 2010 йылдың 7 февралендә генә эшләй башлауына ҡарамаҫтан, «Ашҡаҙар»ҙың үҙ йөҙө, үҙ тыңлаусылары бар, тип әйтергә мөмкин. Бөгөн беҙҙә ҡунаҡта – яңы каналдың хеҙмәткәрҙәре.\n– Бер туҡтауһыҙ алға елгән, хәҙер айырыуса етеҙ тиҙлекте үҙ иткән ваҡыт толпарын йүгәнләргә буламы, ғөмүмән, ул кәрәкме? Ошо һорауҙы йыш күтәрәләр. Ә беҙ, заман ағышы менән бергә атлап та, ваҡытты үҙебеҙгә буйһондора алабыҙ, тип әйтер инек. Бының төп сере – һәр милләтте милләт иткән, аҡса менән баһаланмаған рухи ҡиммәттәр хаҡында онотмау һәм бөгөнгө талап буйынса заманса йәшәү. Әммә был ике күренеш, әлеге лә баяғы хәҙерге ваҡыт ҡанунына ярашлы, бер-береһенә ҡапма-ҡаршы полюстар. «Ашҡаҙар» радиоһы иһә алтын урталыҡты эҙләүсе меңәрләгән тыңлаусыбыҙға ярҙамға килә.


БАЛА КЕМ МЕНӘН ҠАЛА?\nҠыҙғанысҡа ҡаршы, статистиканан күренеүенсә, никахтарҙың яртыһынан күберәге тарҡала һәм башлыса йәш парҙар айырылыша. Һөҙөмтәлә йыш ҡына баланың кем менән ҡалырына, уның ниндәй тәртиптә һәм нисек ата-әсәһе менән аралашыуына бәйле бәхәстәр тыуа. Беҙ Әлшәй район суды судьяһы ярҙамсыһы Светлана ШӘМСЕТДИНОВАНЫҢ ошо һорауҙарға яуап биреүен үтендек.\n- Суд һәр бер осраҡты тикшергәндә аныҡ хәл-шарттарҙы иҫәпкә ала. Закон бында баланың атаһын йәки әсәһен яҡын күреүен, уның йәшен, атайҙың йәки әсәнең әхлаҡи һәм башҡа шәхси һыҙаттарын, баланы тәрбиәләү өсөн уңайлы шарттар тыуҙырылыуын индерә. Шулай уҡ баланың атаһы йәки әсәһе менән күпме ваҡыт бергә йәшәүе, айырым йәшәүсе атайҙың йәки әсәнең баланы тәрбиәләүҙәге, уны матди яҡтан тәьмин итеүҙәге роле лә иғтибарға алына. Һәм дә ата-әсәнең баланы тәрбиәләүҙән ситләшеү, бергә йәшәгәндә балаға ҡарата аяуһыҙ мөнәсәбәттә булыу осраҡтары ла иҫәпкә алына.\nСуд практикаһында күбеһенсә бала әсәһе менән йәшәргә ҡалдырыла. Был осраҡта суд балиғ булмаған баланың мәнфәғәтенән сығып эш итә. Әсә кешенең көнкүреш йәшәү шарттары, характеристикаһы, опека һәм попечителлек органы заключениеһы иҫәпкә алына.\nАйырым йәшәүсе атай йәки әсәнең дә бала менән аралашыуҙа никах тарҡалғанға тиклемге хоҡуҡтары һаҡлана. Балаһы менән ирекле рәүештә күрешеүҙән мәхрүм ителгән осраҡта улар аралашыу тәртибен билдәләүҙе талап итеп, судҡа мөрәжәғәт итә ала. РФ Ғаилә кодексының 67-се статьяһына ярашлы, олатай, өләсәй, ағайҙар, апайҙар һәм башҡа туғандар ҙа бала менән аралашыу хоҡуғына эйә.


Атлы дивизияға арнап\nТемәс китапханаһында 112-се башҡорт атлы дивизияһына арналған “түңәрәк өҫтәл” үткәрелгән. Унда урындағы “Атайсал” клубы, Баймаҡ ағинәйҙәре, 11-се класс уҡыусылары һәм уҡытыусылар ҡатнашҡан. Шулай уҡ сараға дивизияла хеҙмәт иткән яҡташ яугирҙарҙың яҡындары ла саҡырылған.\nКисә район ҡатын-ҡыҙҙар советының семинар-кәңәшмәһе үтте. Унда ауыл ҡатын-ҡыҙҙар советы рәйестәре, ойошманың президиум ағзалары ҡатнашты. Семинарҙа әсәлек һәм балалыҡ, ғаилә проблемалары күтәрелде. Шулай уҡ яҡшы эшләгән ҡатын-ҡыҙҙар советтары билдәләнде.\nСәхнәлә – гүзәл заттар\nКүгиҙел ауылында “Сәхнәлә тик ҡатын-ҡыҙҙар!” тип аталған бай йөкмәткеле концерт үткәрелгән. Дәртле йыр-бейеүҙәр менән һуғарылған сарала “Күгиҙел ынйылары” төркөмө лә сығыш яһаған.\nМерәҫтә – концерт\nМерәҫ ауылында мәҙәниәт йорто хеҙмәткәрҙәре Рәсәй тарихы йылына арналған концерт менән сығыш яһаны. Күңелдәргә ял биргән сара ойошторғандары өсөн уларға бар ауыл халҡы исеменән рәхмәтебеҙҙе белдерәбеҙ.\nБыуындар бәйләнеше сағылды\nОшо көндәрҙә Ярат ауыл биләмәһе халыҡ ижады үҙәгендә 1812 йылғы Ватан һуғышына 200 йыл тулыуға һәм Рәсәй тарихы йылына арналған “Быуындар бәйләнеше” тип аталған фольклор күренешен күрһәтте. Унда Байыҡ сәсән һәм халыҡтың ир-егеттәрҙе яуға оҙатыуы, һуғыш, “Любизар” йырының килеп сығыуы, яугирҙарҙың кире тыуған яҡтарына әйләнеп ҡайтыу күренештәре халыҡ йырҙары, бейеүҙәр менән биҙәп күрһәтелде. Тамашаны сценарий авторы һәм режиссеры Рәсимә Назарова сәхнәгә ҡуйған.\nРеорганизация үтеү сәбәпле, бар теркәү эштәре хәҙер Сибай ЮХХДИ-һында башҡарыла. Баймаҡ ЮХХДИ-һы транспорт сараһын теркәүгә, водитель таныҡлығы алыу йәки алмаштырыу, ОСАГО страховкалауына һ.б. документтар ғына әҙерләй. Белешмәләр өсөн телефон – 3-34-44. Ҡабул итеү көндәре: дүшәмбе, шишәмбе, кесе йома, йома 9.30 – 18.00, шәмбе 10.00 – 13.00 сәғәттә.\nАвтор: Һаҡмар | Ваҡыты: 21:32 Комментариев нет:\nАграрийҙарға ярҙам дауам итәсәк\nБилдәле булыуынса, ошо көндәрҙә Өфөлә үткән Бөтә Рәсәй аграр форумында илдең агросәнәғәт комплексын үҫтереү мәсьәләләре көн үҙәгенә сығарылды. Унда аграрийҙарға артабан да дәүләт ярҙамы күрһәтеү, юғары технологияларҙы ғәмәлгә индереү, яңы эш урындары булдырыу, илде үҙебеҙҙең аҙыҡ-түлек менән тәьмин итеү, инвестициялар йәлеп итеү, яңы программаларҙы тормошҡа ашырыу, фермерҙарға яңы импульс биреү, ауылды социаль үҫтереү кеүек үтә актуаль йүнәлештәр тураһында һүҙ барҙы. Билдәле, форумда тикшерелгән ғәйәт ҙур программаларҙы тормошҡа ашырыу агросәнәғәт комплексына яңы һулыш бирәсәк.\nБыл һөйләшеү ауыл хужалығы тармағын үҫтереүгә ниндәй өлөш индерәсәк? Дәүләт ярҙамы агросәнәғәт комплексын яңы кимәлгә күтәреү мөмкинлеге бирерме? Федераль программалар урындарҙа тормошҡа ашырыламы һәм ул аграрийҙарҙың проблемаларын хәл итә аламы?\nАвтор: Һаҡмар | Ваҡыты: 21:31 Комментариев нет:\nБаймаҡ районы муниципаль район Советы секретары Ишбулатов Радмир Зөбәйер улы Башҡортостан Республикаһы Дәүләт Йыйылышы – Ҡоролтайҙың «Башҡортостан Республикаһының закондар сығарыу үҫешенә айырым ҡаҙаныштары өсөн» Почетлы билдәһе менән бүләкләнде.\nБашҡортостан Республикаһында урындағы үҙидараны үҫтереүгә ҙур өлөш индергәне һәм әүҙем ижтимағи-сәйәси эшмәкәрлеге өсөн Түбә ауыл биләмәһе башлығы Хәсәнова Миңһылыу Фитрат ҡыҙы Башҡортостан Республикаһы Дәүләт Йыйылышы – Ҡоролтайҙың Почет грамотаһы менән бүләкләнде.\nБашҡортостан Республикаһы Баймаҡ муниципаль районы Әбделкәрим ауыл советы ауыл биләмәһенең социаль-иҡтисади үҫешенә ҙур өлөш индергәне һәм күп йыллыҡ намыҫлы хеҙмәте өсөн Кәримов Һаҙый Әбдрәхим улы Башҡортостан Республикаһы Дәүләт Йыйылышы – Ҡоролтайҙың Почет грамотаһы менән бүләкләнде.\nАвтор: Һаҡмар | Ваҡыты: 21:30 Комментариев нет:\nГөлфирә – фән докторы\nТағы ла бер яҡташыбыҙ – Баймаҡ ҡыҙы Гөлфирә Рәүил ҡыҙы Байрамғолова «биология фәндәре докторы» исеменә лайыҡ булды. Бала саҡтан тырыш, алдына ҡуйған маҡсатына ынтылыусан булып үҫкән Гөлфирә Рәүил ҡыҙының был сираттағы оло еңеүе.\nГөлфирә Байрамғолова ҡаланың 1-се мәктәбен тамамлағас, Сибай медицина училищеһына уҡырға инә. Урта махсус белем менән генә сикләнеп ҡалмай, белемен камиллаштырырға Башҡорт дәүләт медицина университетына юллана, фармакология факультетын тамамлай.\nХеҙмәт юлын Г.Байрамғолова БДУ-ның Сибай институтында башлай, студенттарға медицина буйынса белем бирә. Бер үк ваҡытта фән менән шөғөлләнә. Һөҙөмтәләр оҙаҡ көттөрмәй: бөгөн яҡташыбыҙ биология фәндәре докторы. Был уңышы менән Гөлфирә Рәүил ҡыҙын ихлас күңелдән ҡотлайбыҙ һәм тағы ла бейегерәк үрҙәр яулауын теләйбеҙ.\nЙылылыҡ ҡайҙа китә?\nКисә “Йылылыҡ селтәре” яуаплылығы сикләнгән йәмғиәттең баш инженеры Н.Ғ. Тимербулатов, мастеры Ә.С. Ишҡыуатов һәм урындағы киң мәғлүмәт саралары вәкилдәренән торған комиссия ҡала объекттарында йылылыҡ системаһы торошон тикшереү буйынса рейд үткәрҙе. Предприятие тарафынан йылылыҡ барлыҡ объекттарға ла тигеҙ өләшелһә лә, йылытыу миҙгелендә күп кенә биналарҙа эҫе, йә һыуыҡ, йәки дымлы булыуы тураһында зарланыу һүҙҙәре ишетергә тура килә.Был нимә менән бәйле һуң? Рейдҡа сығыусылар ошо һорауҙарға яуап эҙләне.\nАвтор: Һаҡмар | Ваҡыты: 21:28 Комментариев нет:\n2012 - Рәсәй тарихы йылы\nАманат итеп һаҡлайыҡ!\nБаймаҡтар йомаштарға эстафета альбомы тапшырҙы\nОшо көндәрҙә, районыбыҙ тарихын байытып, тағы ла бер йылъяҙма барлыҡҡа килде. Үҙәк район китапханаһы менән берлектә “Атайсал” тип янған йөрәктәр”, ағинәйҙәр клубтары ағзалары 1812 йылғы Ватан һуғышына 200 йыл тулыуға һәм Рәсәй тарихы йылына арналған “Хәтерләйбеҙ, баш эйәбеҙ” тип аталған эстафета альбомы булдырҙы. Ул йыл дауамында бөтә ауыл биләмәләрен әйләнеп сығырға тейеш. Был башланғыс ике быуат элек илде аяҡҡа баҫтырған Ватан һуғышында ҡатнашҡан, унда башын һалған йәки әйләнеп ҡайтҡан, наградаларға эйә булған яҡташтарыбыҙ тураһында мәғлүмәттәр туплау, һаҡлау һәм киләсәк быуынға аманат итеп тапшырыу маҡсатында ойошторолдо ла инде.\nШулай итеп, эстафета Баймаҡ – Йомаш маршруты менән башланып китте. Баймаҡ үҙәк район китапханаһы директоры Луиза Дәүләтшина, китапхана хеҙмәткәрҙәре Әлфиә Кәримова, Елена Викторова, “Атайсал” клубы рәйесе Ғәлимйән Баймурзин, уның урынбаҫары Борис Хәйретдинов, ағинәйҙәр клубы ағзаһы Алһыу Баймурзина – күмәкләшеп альбомды ҡәҙерләп кенә тотоп, изге ниәт менән Йомаш тарафтарына йүнәлдек. Улар һәр ваҡыттағыса ихлас ҡаршы алды. Китапханасы Роза Саникина дәртле генә итеп “Тарихымды онотмам, тамырымдан айырылмам” тип аталған матур сараны башлап та ебәрҙе. Урындағы “Атайсал” клубы рәйесе Мирхәт Килдеғошов клубтың эшмәкәрлеге, алдағы пландар буйынса сығыш яһаны. Артабан Илгиз Алсынбаев уның сығышын тулыландырып, күптән түгел генә архивтан алынған Ватан һуғышында ҡатнашыусылар исемлеге менән таныштырып үтте. Был исемлекте эстафета альбомына индерергә кәрәклеге телгә алынды. Йомаш “Атайсал” клубы секретары, башҡорт теле һәм әҙәбиәте уҡытыусыһы Әлмира Йәналина дәрестә был һуғыш тураһында ниндәй мәғлүмәттәрҙе уҡыусыларға еткереүҙәре хаҡында бәйән итте. Йомаш мәктәбе педагогтары Зөлфиә Тимербулатова, Йәғәфәр Йәналиндың уҡыусылары Гөлназ Барлыбаева менән Илһам Тойғонов тарихыбыҙҙа ҙур урын алған һуғыш тураһында үҙҙәренең фәнни-тикшеренеү эштәренән ҡыҙыҡлы мәғлүмәттәр еткерҙе. Кисә хатта фәнни-тарихи кәңәшмәгә әүерелеп китә яҙҙы. “Атайсал” клубы ағзаһы Сания Барлыбаева уҡыусыларға матур ғына нәсихәттәрен еткерҙе, Елена Викторова тематик китаптар күргәҙмәһе менән таныштырҙы, һуғыш ваҡытында башҡорт аттары, уҡтары тураһында шундай мауыҡтырғыс итеп һөйләне. “Һуғышта ни тиклем ауыр булмаһын, башҡорт егеттәре араһында дезертирлыҡ күренеше булмаған. Башҡа милләттәрҙә ундай хәлдәр булған бит”, – тип егеттәргә лә фәһемле итеп еткереп, сығышын исемһеҙ геройҙар тураһындағы шиғыр юлдары менән тамамланы.\nУрындағы клуб ағзалары сығышынан һуң Ғәлимйән Баймурзин сараның төп маҡсаты менән таныштырҙы. Борис Хәйретдинов тарихҡа ҡыҫҡаса байҡау яһаны, Миңлеғәле Шайморатовҡа ниңә элегерәк герой исеме бирелмәүе тураһындағы һорауға яуап бирҙе. Һәүәҫкәр композитор Борис ағай үҙе ижад иткән йырҙарҙы йырлап, күңелдәрҙе күтәреп ебәрҙе.\nНиһайәт, иң тантаналы мәл – эстафета альбомы Ғәлимйән Ситдыҡ улы ҡулынан урындағы “Атайсал” һәм ағинәйҙәр клубтары рәйестәре Мирхәт Килдеғошов менән Фәниә Биктимерова ҡулына күсте. Луиза Дәүләтшина: “Был альбомда иң беренсе булып һеҙҙең эшегеҙ яҙыла. Эстафета тамамланғас, ҙур итеп йомғаҡлау кисәһе үткәрәсәкбеҙ. Аҙаҡ альбом музейға тапшырыласаҡ. Беҙҙең бөгөнгө һөйләшеп ултырыуҙарыбыҙ иртәгә тарихҡа ҡаласаҡ”, – тип йомаштарҙы дәртләндереп ебәрҙе. Йомаш ауыл биләмәһе башлығы Мәжит Баййегетов та: “Эстафетаны беҙҙән башлауығыҙ – ҙур баһа”, – тип рәхмәтен белдерҙе, ауыл биләмәһендә тарихты тергеҙеү буйынса ниндәй эштәр башҡарылыуын һөйләп үтте. Йомаш мәҙәниәт йортоноң художество етәксеһе Илүзә Рәхмәтуллинаның “Бородино” шиғыры, моңло йыры, мәктәп уҡыусылары Нургизә Алсынбаева, Зөлхизә һәм Наҙгөл Ирғәлиналар (етәкселәре Әлфиә Баймырҙина), ағинәйҙәр Фәниә һәм Һөйәрбикә Биктимеровалар, Миңсара Аралбаевалар дәртле йырҙары менән, ә мәҙәниәт йорто директоры Дияр Барлыбаев баян телдәрендә һандуғас һайратып, сараны тағы ла йәнләндереп ебәрҙе.\nЙомаштар, үҙ сиратында, эстафета альбомын таулыҡайҙарға тапшырасаҡ.\nКүҙ ҡараһы кеүек һаҡлайыҡ!\nКиләсәккә имен тапшырып,\nУлар ышанысын аҡлайыҡ!\nАвтор: Һаҡмар | Ваҡыты: 21:25 Комментариев нет:\nУл кешеләрҙе яратты...\nБер нәмә лә, бер кем дә мәңгелек түгел, тиҙәр. Ләкин арабыҙҙан киткәндәрҙең һаман да халыҡ хәтерендә, телендә йәшәүен нисек аңлатырға? Мин дә фотоальбомды асҡан һайын, уның һүрәттәрен күреп, үҙен дә, бергә уҡытҡан уҡыусыларыбыҙҙы ла һағынам.\nУл – Мәүжидә Рахманғол ҡыҙы Айытҡолова. Үкенескә ҡаршы, Мәүжидә Рахманғол ҡыҙы туғандарын, уҡыусыларын, коллегаларын һағышҡа һалып, етмешен дә тултырмай, яҡты донъя менән хушлашты.\nМәүжидә Айытҡолова 1942 йылдың 8 мартында Иҫке Сибай ауылында Хәмиҙә инәй менән Рахманғол олатайҙың ғаиләһендә бишенсе бала булып донъяға килә. Ул атаһының һуғыштан килгән өсмөйөшлө хаттарын күрһәтә торғайны. Яуҙа һәләк булған ҡәҙерле кешеһе тураһында хәтирәләрҙе ҡәҙерләп һаҡланы.\nАвтор: Һаҡмар | Ваҡыты: 21:24 Комментариев нет:\nСифат һәм хәүефһеҙлек\nСыр һатып алғанда һаҡ булығыҙ\nКеше именлеген һәм ҡулланыусылар хоҡуғын яҡлау өлкәһен күҙәтеү буйынса федераль хеҙмәт Рәсәй Федерацияһының ҡулланыусылар баҙарына сифатһыҙ сыр һатыуға сығарылыуы тураһында хәбәр итә. “Прометей” крәҫтиән-фермер шәхси предприятиеһында (Украина, Чернигов өлкәһе), “Перятинский сырзавод” акционерҙар йәмғиәтендә (Украина, Полтава өлкәһе), “Гадячсыр” яуаплылығы сикләнгән йәмғиәтендә (Украина, Полтава өлкәһе) етештерелгән сыр продукцияларының 2008 йылдың 16 июнендә ҡабул ителгән 88-се “Һөт һәм һөт аҙыҡтарына техник регламент” федераль Закон талаптарына яуап бирмәүе асыҡланды. Шуға күрә сыр һатып алғанда иғтибарлы булыуығыҙҙы һәм үрҙә атап кителгән иҫкәртеүҙе иҫәпкә алыуығыҙҙы һорайбыҙ.\nРоспотребнадзорҙың Башҡортостан Республикаһы\nбуйынса Сибай территориаль бүлеге.\nАвтор: Һаҡмар | Ваҡыты: 21:23 Комментариев нет:\nСәләмәт тормош яҡлыбыҙ\nТемәстән шәхси эшҡыуар Радмир Фәрит улы Ирназаров ауылда сәләмәт тормош алып барыуға ҙур өлөш индерә. Ул йыл һайын төрлө спорт уйындары буйынса ярыштар ойоштора. Ауылдаштарыбыҙ бигерәк тә хоккей, милли көрәш, волейболды ярата.\nДүртенсе йыл инде ауылда волейбол буйынса күсмә кубокка ярыш үтә. Быйыл да ул бик көсөргәнешле булды. Радмир Фәрит улы әҙерләгән ике команда, эшҡыуар Венер Миҙхәт улы Сәфәровтың, мәктәп һәм Темәс кирбес заводының командалары ҡыҙыу көрәш алып барҙы. Көн оҙоно дауам иткән уйын ике урында ойошторолдо: мәктәп һәм мәҙәниәт йорто спорт залдарында. Тамаша ҡарарға килгәндәрҙең шат ауаздары уйынсыларҙы дәртләндереп кенә торҙо. Еңеүсе командаларҙы ҡиммәтле приздар көтөүе лә көс өҫтәне, сәм уятты.\nИң тантаналы һәм мауыҡтырғыс мәлде һәр кем ҙур түҙемһеҙлек менән көтөп алды. Шулай итеп, иң көслө команда тип бер тауыштан Радмир Ирназаровтың 1-се командаһы танылды. Мәктәп йыйылма командаһы – икенсе, кирбес заводы – өсөнсө, Р.Ирназаровтың 2-се командаһы – дүртенсе һәм В.Сәфәровтың командаһы бишенсе урындарға сыҡты. “Иң оло уйынсы” – Вәкил Ишбулатов, “Иң йәш уйынсы” –Ильяс Сәфәров, “Иң көслө һаҡсы” – Нияз Исчурин менән Рәмил Маннаповтар, “Оҫта пас биреүсе” – Илсур Сәфәров, “Оҫта һөжүм итеүсе” булып Артур Кәримов менән Фәдис Байрамғоловтар танылды.\nЯрышты ойоштороусы Радмир Фәрит улы Ирназаров уйында ҡатнашыусыларҙы, ҡунаҡтарҙы, ауылдаштарын, дуҫтарын байрамдар менән ҡотлап, барыһына ла изге теләктәрен еткерҙе. “Спорт менән шөғөлләнеү ул – сәләмәт тормош алып барыу. Ошондай ярыштар берҙәмләштерә, дуҫлаштыра. Шуға күрә лә төрлө ярыштар ойоштороуға артабан да айырым иғтибар бирергә кәрәк”, – тине ул. Тимәк, алда беҙҙе тағы ла ҡыҙыҡлыраҡ уйындар көтә.\nАвтор: Һаҡмар | Ваҡыты: 20:45 Комментариев нет:


Йомаш (Баймаҡ районы) — Башҡорт Википедияһы\nЙомаш (Баймаҡ районы)\nЙомаш (рус. Юмашево) — Башҡортостандың Баймаҡ районындағы ауыл. йылдың 1 ғинуарына ҡарата халыҡ һаны кеше. Почта индексы — 453676, ОКАТО коды — 80206807000.\nЙомаш ауыл советы, Йылайыр кантоны һәм Баймаҡ районы\n1006 кеше (2010)\n1.1 Ауылдағы аралар\n1.2 Йомаштың улдары\nАуылға 1772 йылда нигеҙ һалына. Ни өсөн «Йомаш» тип аталыуы, уртаһынан аҡҡан йылғаға ни өсөн «Кеүәшле» тигән исем бирелеүе хаҡында ауыл ҡарттары, айырыуса тарих менән ҡыҙыҡһынған һәм төрлө яҙмалар ҡалдырған Сафиулла Иҫәновтың һөйләгәндәренән түбәндәге мәғлүмәттәр билдәле:\nЙомаш — кеше исеме. Башҡорттар ырыуҙарға берләшеп йәшәгән осорҙа Урғаҙа йылғаһы буйында Арыҫлан исемле ҡарт көн иткән. Уның оло ҡатынынан Байыш, Йомаш, Ямаш исемле улдары булған. Йомаш менән Ямаш һунар итергә яратҡан. Шулай бер көндө, бүре ҡыуа торғас, улар бай тәбиғәтле, һоҡланғыс, мул һыулы йылға буйына килеп сыға. Был йылға Һаҡмар була. Йәй үтә. Ҡыш тыуып, тәүге ҡар яуғас та улар был матур туғайға тағы ла бүре ауларға килә. Көнө буйы йәнлек баҫтырып, Ямаштың аты бик арый. Шуға ул, аҙаҡ килеп алырбыҙ тип, арыған атын ҡалдырып, алмашҡа алған атын менеп, ҡайтып китә. Бер нисә көндән киләләр, әммә көслө буран сығып киткәс, атты таба алмай, бүре-маҙар ашағандыр инде тип, кире боролалар.\nЙәй еткәс улар тағы ла шул туғайға киләләр, аптырап китәләр, теге аттары иҫән-һау, йылға буйында утлап йөрөй икән. Шунан ат ҡышлап сыҡҡан был ергә «Ҡышлауыр» тип исем бирәләр.\nҺунарҙа йөрөгәндә улар хәҙерге Йомаш ауылы ултырған ерҙән дә үтәләр. Был ике һөҙәк тау араһынан аҡҡан йылға үҙәне була. Шуға иғтибар итәләр: йылға боролоп-боролоп аға һәм урыны-урыны менән ҡая-ташлы тауҙарҙы урай. Аҡҡан һыу тау итәгендә буран-елдән ышыҡланыуға уңайлы соҡорҙар, уйымдар хасил итә. Шул ҡыуыш урындарҙа улар үҙҙәре лә ел-ямғырҙан һаҡланып, ял итеп алыр булған. Бына шуға ла был йылғаны «Ҡыуышлы» тип атайҙар. Аҙаҡ уның исеме «Кеүәшле» булып китә.\nЙомаш менән Ямаш ир ҡорона ингәс, аталарынан гүзәллеге менән үҙҙәрен әсир иткән ерҙәргә утар һалып йәшәргә рөхсәт һорайҙар. Аталары Арыҫлан риза була.\nЯмаш аты ҡышлап сыҡҡан Ҡышлауыр йылғаһы буйын (хәҙерге 1-се Этҡол (Ямаш) ауылы, ә Йомаш Кеүәшле йылғаһы буйын һайлай. Байыш Урғаҙа йылғаһы буйында утарҙа хәҙерге Байым (Баймаҡ районы) ауылында атаһы, әсәһе менән йәшәп ҡала.\nБер заман батша хөкүмәте һалым йыйыуҙы еңелләштереү маҡсатынан бәләкәй утарҙарҙы берләштерергә бойора. Һаҡмар йылғаһы буйына урынлашҡан бер-нисә ауыл 102 өйҙән торған Йомаш ауылына берләшә. Был ауыл хәҙерге Һаҡмар йылғаһы буйында урынлаша. Әммә был ерҙәрҙе яҙын һыу баҫа, мал-тыуар өсөн уңай түгел тип Йомаш ҡарт ауыл аҡһаҡалдарын йыйып кәңәшләшә һәм ауылды Кеүәшле йылғаһы буйына күсерегә булалар. Тап ошо ерҙәрҙә 1772 йылда хәҙерге Йомаш ауылы барлыҡҡа килә.\nӘммә Йомаш ҡарт артынан барыһы ла эйәрмәй. Бары тик 25 ғаилә генә күсенә. 19 ғаилә Ысмаҡай ҡартҡа эйәреп, Ысмаҡай ауылына нигеҙ һала. Улар араһында Тойғон һәм Ғәле исемле ике ҡаҙаҡ та була. 21 ғаилә һәм Ирмәк тигән ҡаҙаҡ Әптекәй исемле кешегә эйәрә һәм Әптекәй ауылы тыуа. Ишмырҙа ҡартҡа 15 ғаилә эйәреп, Ишмырҙа ауылын барлыҡҡа килтерәләр. Мырҙабулатҡа эйәргән 10 ғаилә шул исемдәге тағы бер ауылға нигеҙ һалалар. Шулай итеп оло Йомаш алты бәләкәй ауылға бүленә.\nБашҡорт ауылдарында һәр кемдең ҡайҙан, ниндәй ырыу-аранан килеүен, ғөмүмән, һәр кемдең тарихи тамырҙарын юғалмаҫ өсөн төрлө ара ҡушаматтары менән атау ғәҙәте булған. Был бик боронғо халыҡ йолаһы тарихты онотмаҫҡа, һәр кемгә шәхси мөнәсәбәт булдырыуға, тимәк килешеп, татыу йәшәүгә булышҡан.\nЙомаш ауылында бөгөнгө көндә лә төрлө-төрлө исемдәге аралар бар. Кемдәрҙер ҙур ғорурлыҡ менән, кемдәрҙер тыйнаҡ ҡына ҡабул итә был ара атамаларын. Мәҫәлән, Байыш ҡартҡа «мәсекәй» ҡушаматы үҙ ерен ташламай һаман бер ерҙә йәшәп ятҡаны өсөн бирелә. Байыш ҡарт Йомашҡа «мәсекәй» ҡушаматы менән килгәс, унан таралған тоҡомға ла йәбешеп ҡала был ара исеме. Йомаш ҡарт Байышты үҙ янына саҡырып алғас, ауылды ла ике бүлемгә бүләләр. Бер яғы — Йомаш, икенсе яғы — Байыш була. Сөнки бесәнлек, сәсеү ерҙәрен бүлеүе былай ҡулайыраҡ һанала.\nБөгөнгө көндә Йомашта тағы ла ҡалмыҡтар, бейәләйҙәр, көҙәндәр, түпәйҙәр, суҡмарҙар, сей ҡолаҡтар, ала ҡоштар, оҙон мылтыҡтар, таулылар тигән аралар көн итә. Һәр береһенең үҙ тарихы бар.\nЙомаштың биш улы билдәле:\n(1767-?) Әбеш Мөхәммәт\nҒәле Мөхәмәтхәрәм Мәһәҙей Мөхәмәтша Хажиәхмәт Исхаҡ Ғөбәйҙулла Ғибәҙәт\nХХ быуаттың 60-сы йылдарында Йомаштың иң оло ейәненә 69,иң кесеһенә 35 йәш булған. Уларҙың йәшенә ҡарағанда Йомаш ҡарт яҡынса 1770 йылға тиклем йәшәгән.\n2010 йыл 14 октябрь 1006 490 516 48,7 51,3\nЯҡындағы тимер юл станцияһы (Сибай): 72 км\nБарлыбаев Хәлил Әбүбәкер улы (05.01.1944—18.03.2020), Башҡортостан Республикаһының һәм Рәсәйҙең танылған ғалимы, дәүләт һәм йәмәғәт эшмәкәре, иҡтисад һәм фәлсәфә фәндәре докторы, профессор, Рәсәй Федерацияһының Федераль Йыйылышының 3 саҡырылыш Дәүләт Думаһының депутаты, Рәсәй шахмат федерацияһының ревизия комиссияһы рәйесе, Рәсәй Фәндәр академияһының Фәлсәфә институтының ғилми хеҙмәткәре.\nБарлыбаев Әҙеһәм Әғзәм улы (30.8.1958), иҡтисадсы-ғалим, юғары мәктәп уҡытыусыһы. Иҡтисад фәндәре докторы (2006), профессор. Башҡортостан Республикаһының атҡаҙанған фән эшмәкәре (2015).\n↑ Башҡорт энциклопедияһы — Барлыбаев Әҙеһәм Әғзәм улы\nЙомаш (Баймаҡ районы) // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 30 март 2019)\nЙомаш. Венера Иҫәнова. «Башҡортостан» гәзите, 1996 йыл, 3 декабрь, № 232(22244).\nhttps://ba.wikipedia.org/w/index.php?title=Йомаш_(Баймаҡ_районы)&oldid=937616 ҡабул ителгән\nПоследний раз редактировалась 18 март 2020 в 06:55\nБыл бит һуңғы тапҡыр 06:55 18 март 2020 үҙгәртелгән.


«Киске Өфө» гәзитенең сайты - ҠОЛАС ЙӘЙЕП #ӨЙҘӘ КӨТӘЛӘР - 2020 - Мәҡәләләр\nБашҡортостанда йәштәрҙе эш урындары менән тәьмин итеү йәһәтенән барыһы ла атҡарыла тибеҙ ҙә, был турала аныҡ ҡына ниндәй саралар күрелеүе тураһында белеп етмәй инек. Ниһайәт, ошо көндәрҙә баш ҡаланың "Торатау" Конгресс-холл бинаһында үткән #Өйҙә студенттар форумы был мәсьәләгә асыҡлыҡ индерҙе. Сарала Мәскәү, Санкт-Петербург, Силәбе, Ҡаҙан, Екатеринбург, Магнитогорск, Ырымбур, Һамар, Пермь, Ханты-Манси, Әлмәт, Ижевск, Сорғот ҡалаларынан һәм республика юғары уҡыу йорттарынан 900-ҙән артыҡ йәштәр ҡатнашты. Уларҙы ун ике йүнәлеш буйынса әҙерләнгән фекер алышыу майҙансығында республика министрлыҡтары, ҙур предприятие етәкселеге, үҙ өлкәһендә уңыш ҡаҙанған яҡташтар урындағы шарттар менән таныштырҙы.\nБөгөн Башҡортостанда сифатлы белем алырға ла, артабан дәүләт йәки шәхси предриятиеларҙа хеҙмәт юлы үтергә лә, үҙ эшеңде асырға ла мөмкинлектәр булдырылған. Ләкин ситтә вуз тамамлаған йәштәр генә түгел, республиканың юғары уҡыу йорттарында уҡығандар ҙа Рәсәйҙең башҡа төбәктәренә эшкә сығып китергә генә тора. Баш ҡала тирәһендә эш урыны таба алмағандары ауыл еренә миллиондар вәғәҙә ителһә лә ҡайтырға ашыҡмай. Шулай ҙа #Өйҙә студенттар форумында һәр кемдең күңеленә юл табыу, республикала асыҡ мөмкинлектәр территорияһы булыуын сағылдырыу өсөн барыһы ла эшләнде. Ун ике майҙансыҡта республиканың цифрлы сәнәғәт, энергетика, медицина, ауыл хужалығы, туризм, мәҙәниәт һәм сәнғәт, мәғариф һәм фән, ресторан кәсебе, шәхси эшҡыуарлыҡ, көс структуралары, шәхесеңде үҫтереү һәм карьера төҙөү буйынса файҙалы лекциялар, фәһемле фекерҙәр, әңгәмәләр ойошторолдо. Сара БР Премьер-министрының беренсе урынбаҫары Андрей Назаров, Башҡортостан Башлығы Хакимиәте етәксеһе Александр Сидякин, Премьер-министр урынбаҫары - БР ауыл хужалығы министры Илшат Фәзрахманов, БР Хөкүмәте Премьер-министры урынбаҫары Фәнүр Йәғәфәров һәм студенттарҙың һорау-яуап формаһындағы аралашыуы менән тамамланды. Башҡортостан Башлығы Радий Хәбиров йәштәргә видеояҙма аша мөрәжәғәт итте: "Бөгөнгө осрашыу минең башланғысым: һеҙҙең менән аралашырға, нисек йәшәйһегеҙ, ҡасан өйгә ҡайтырға йыйынаһығыҙ тигән һорауҙарымды йүнәлтергә теләгәйнем. Иң мөһиме, бик күп йәштәребеҙ илдең иң яҡшы вуздарында белем алыуы менән ғорурланабыҙ, төплө белем алыуығыҙ һәм шәп практика үтеүегеҙгә шатбыҙ. Үҙем дә ун йыл тирәһе илгә хеҙмәт итеп өйгә ҡайттым. Өйҙә беҙ кәрәк. Беҙ һеҙҙе көтәбеҙ!" - тине ул.\nШулай итеп, #Өйҙә студенттар форумы республика етәкселеген, эш урындары тәьмин итеүселәрҙе һәм эш эҙләүселәрҙе бергә туплаған, үҙ-ара аңлашылмаусанлыҡтарҙы юйған сараларҙың береһе булды. Унда ҡатнашыусыларҙың үҙҙәренән дә осрашыуҙың һөҙөмтәлеге тураһында һораштыҡ.\nИлгиз Байморатов, "FinExpertiza" халыҡ-ара аудитор-консалтинг селтәре вице-президенты, "ФинЭкспертиза" ЯСЙ генераль директоры, иҡтисад фәндәре кандидаты, "Рәсәй лидерҙары" конкурсы еңеүсеһе: Фекер алышыу барышында йәштәргә карьера төҙөү буйынса кәңәштәремде еткерҙем. Ғәҙәттә, бөгөн йәш кеше һөнәрҙе йә күңеленә ятыуы, йә аҡсалы булыуына ҡарап һайлай. Ә мин йәштәргә талантыңа ҡарап һөнәр һайларға, карьера төҙөргә кәңәш иттем. Һәр кемдең һәләте бар, тимәк, кеше ҙур көс түкмәйенсә еңел генә ниҙер эшләй ала. Форумда БР Йәштәр сәйәсәте һәм спорт министры Руслан Хәбибов әйтеүенсә, Волга буйы округында беҙҙең республика йәштәргә бай төбәк. Күптәре ситкә китһә лә, төбәктә ҡалғандар ҙа етерлек һәм алдыбыҙҙа уларҙың көсөн һөҙөмтәле файҙаланыу бурысы тора. Ә бының өсөн тәү сиратта төбәктең ихтыяжы, эш урындары тураһында мәғлүмәтте ваҡытында еткереү мөһим. Башҡортостандың мәғариф системаһы һәм иҡтисады, сәнәғәте араһында уртаҡлыҡ булһын өсөн мәғлүмәт еткереү һәм тығыҙ аралашыу кәрәк. Ошо бурыстарҙы #Өйҙә студенттар форумы яҡшы үтәне...\nМарат Төхвәтуллин, Schneider group консалтинг компанияһы хеҙмәткәре: Карьераны проектлау буйынса аҡыллы фекерҙәргә арналған майҙансыҡта эшләнем. Бында үҙ өлкәһендә уңыш ҡаҙанған төрлө шәхестәрҙең фәһемле сығыштары яңғыраны, һуңынан студенттар араһында тимбилдинг уйыны ойошторолдо. Мин дә тәжрибәм менән бүлештем һәм студент йылдарынан уҡ карьера тураһында уйлана башларға кәңәш иттем. Бынан 5 йылдар самаһы элек бакалавр дипломын алғас та магистратураға уҡырға инһәләр, хәҙер бакалаврҙан һуң эшкә урынлашыуҙы хуп күрәләр. Шуға студенттар ҡайһы вуздарҙа эш менән уҡыуҙы бергә алып барыуы уңайлы, йәшәү шарттары менән ҡыҙыҡһындылар. Мин Мәскәү дәүләт халыҡ-ара мөнәсәбәттәр институтын тамамлағандан һуң 3 йыл эшләйем, шул уҡ ваҡытта Башҡорт дәүләт университетында аспирантурала белем алам. Ошо 3 йыл эсендә 3 эш урынын алмаштырҙым, билдәле бер ваҡыт етеү менән эшмәкәрлек өлкәһен алмаштырырға кәрәк булыуын аңлай инем. Йәштәр менән был турала ла фекер алыштыҡ. Сөнки элек кеше бер урында оҙайлы ваҡыт эшләп кенә һөнәри оҫталыҡ туплай ала һәм үрләтелә тиһәләр, бөгөн бер нисә урында үҙен һынап ҡарап кимәлен үҫтергәндәр ҙә байтаҡ. Һуңғылары эш урынын ғына түгел, бөтөнләй эш өлкәһен ҡапма-ҡаршыға үҙгәртеп, бөтәһен дә яңынан башларға ярата. Әммә бик йыш бер ерҙән икенсе ергә күсеп, һөнәреңде үҙгәртеп йөрөп карьера эшләүҙең уңайлы осорон үткәреп ебәрмәҫкә кәрәк. Бер мәл 30 йәшең тулып, бер өлкәлә лә уңыш ҡаҙана алмаған кешегә әйләнеүең бар. Ә үҙемә килгәндә, Мәскәүҙә 2010 йылдан бирле йәшәйем һәм һөнәри уңыш ҡаҙаныу йәһәтенән аныҡ пландарым бар. Киләсәктә Башҡортостанға Мәскәүҙән ҡайтҡан өсөн генә түгел, ә үҙ көсөнә ышанған юғары кимәлдәге белгес булғанлыҡтан эш урынында өҫтөнлөктәр алған һәм республика мәнфәғәтенә хеҙмәт иткән шәхес булғым килә.\nТимур Ниғмәтуллин, шәхси эшҡыуар: Цифрлы сәнәғәт һәм энергетика темаһына арналған майҙансыҡ эшендә ҡатнаштым, "Башнефть", "Башкирэнерго", Өфө маторҙар төҙөү берекмәһе һәм башҡа республикалағы ҙур предприятиеларҙың етәксе хеҙмәткәрҙәре менән осраштыҡ. Мәскәү политехник университетының 3D технологиялар һәм эшҡыуарлыҡ өлкәһендәге инновациялар йүнәлеше буйынса юғары белем алған кеше булараҡ, бик ҡыҙыҡлы аралашыу көткәйнем. Республикала йәш кадрҙар ялларға теләгән ҙур ойошмалар барлығына ышаныс тыуҙы, һәр береһе төрлө уңайлыҡтар, мөмкинлектәр вәғәҙә итә. Шулай ҙа бында эшкә ҡайтыу өсөн миңә барыһын да яҡшы уйларға кәрәк, сөнки әлегә мин шәхси эшҡыуарлыҡ менән шөғөлләнәм һәм уҡыуҙы тамамлағандан һуң бер ҡайҙа ла эшләгәнем юҡ. Иптәш егет менән студент сағыбыҙҙа уҡ майҙар етештереп һатыу итә башланыҡ һәм үҙебеҙҙе туйындырырлыҡ аҡса эшләйбеҙ. Аҙнаһына ике көн эшләһәм, бер айлыҡ эш хаҡын алам, төрлө йәрминкәләрҙә ҡатнашыу ҙа килемле. Башҡортостанға ҡайтҡан хәлдә, минең өсөн хеҙмәткәрҙәрҙе танышлыҡ йәки башҡа шундай шарттарға ҡарап түгел, ә һөнәри оҫталығы, белеме буйынса баһалауҙары мөһим.\nАзалия Ғиләжева, Санкт-Петербург тау университеты студенты: Бер йылдан университетты маркшейдер эше йүнәлеше буйынса тамамлайым. Шуға һөнәрем буйынса республикала эшкә төшөү мәсьәләһен белергә, тип килгәйнем форумға. Осрашыуҙа ҡатнашҡан барлыҡ компаниялар ҙа, йәштәргә эш бар, тип ышандырҙы һәм үҙемдең дә республиканың ҡайһы бер ойошмалары менән хеҙмәттәшлек тәжрибәм бар. Мәҫәлән, былтыр "Башкиравтодор" акционерҙар йәмғиәтендә практика үттем, бигерәк рә райондар буйлап йөрөп эшләү оҡшағайны. Быйыл "Башнефть" компанияһында практика түләүле тигәйнеләр, шунда ҡайтырға ниәтләйем. Унда хеҙмәткәрҙәре лә башҡа урындарға ҡарағанда юғарыраҡ эш хаҡы алыуы сер түгел. Эш урыны һәм аҡса табыу йәһәтенән Себер тарафтары уңайлыраҡ булһа ла Башҡортостанға ҡайтырлыҡ шарттар тыуҙырылыуы ҡыуандырҙы. Артабан да эштәр ошолай ыңғай барһа, минең менән бергә тағы 4 яҡташыбыҙ белем ала, улар ҙа үҙ тыуған еренә ҡайтырға риза булыр ине.\nЯҙылған: 17.02.20 | Ҡаралған: 332


Ауыл хужалығы » Страница 7 » Табын\nТыуған ергә ереккән\nҺәр кеше яҡты донъяға үҙ булмышы менән килә. Берәүҙәр фән юлын һайлай һәм бар ғүмерен уға бағышлай, кемдер сәнғәтте үҙ итә, бәғзеләр тыуған төйәгенән айырылмай, ергә ерегеп, яп-ябай хеҙмәт кешеһе булып, уның ысын хужаһына әйләнеп йәшәй бирә. Шундайҙарҙың береһе – заманында элекке "Йондоҙ” колхозының алдынғыһы булып танылған Рәйес Әсҡәт улы Вахитов хаҡында яҙмам.\nМуллыҡ тантана итте\n10 октября 2017 йыл | Урындағы үҙидара, Ауыл хужалығы, Йәмғиәт\nБайрамдар уңайынан ойошторолған көҙгө йәрминкәне халыҡ һәр йылдағыса түҙемһеҙлек менән көтөп алды. Сөнки ғәҙәти көндәрҙәгегә ҡарағанда бында һәр төрлө кәрәк-яраҡты сағыштырмаса осһоҙораҡ хаҡҡа һатып алыу мөмкинлеге бар. Күпләп мал-тыуар аҫраусылар, баҡса тултырып йәшелсә-емеш үҫтереүселәр үҙенән артҡанын һатып, бер ни тиклем ғаилә бюджетын тулыландырыуға иҫәп тотһа, красноусолдар йәрминкәлә шулай уҡ осһоҙораҡҡа ит, ҡышҡылыҡҡа етерлек бәрәңге, кишер, кәбеҫтә, ҡыҙыл сөгөлдөр, мал-тыуарына, ҡош-ҡортона аҙыҡ, иген һатып алырға өмөтләнә.\n10 октября 2017 йыл | Ауыл хужалығы\nРайонда шәкәр сөгөлдөрө ҡаҙыу дауам итә.\nШәкәр сөгөлдөрө 3742 гектар майҙанда үҫтерелгән булһа, 9 октябргә ҡарата 2550 гектар майҙанда (68 процент) "татлы тамыр" ҡаҙып алынған. Биктимеров (50 гектар), Әбйәлилов (5 га) хужалыҡтары икенсе ураҡты тамамланы. "Восход СТ" (1050 гектар) хужалығы иң ҙур майҙанда шәкәр сөгөлдөрө үҫтереүсе булып тора һәм был хужалыҡта 917 гектарҙа (87 процент) уңыш ҡаҙып алынған. Һәр гектарҙан уртаса 406 центнер уңыш алына. Район буйынса уртаса уңыш гектарынан 380 центнер тәшкил итә. Шәкәр заводына 46 мең 590 тонна сеймал оҙатылған. Көндәлек райондан 105-110 машина яңы уңыш тейәп шәкәр заводына юллана.


Һүндереүе ҡыйын булған янғындарҙың күпселеге урмандарҙа сыға\nӘммә уның сәбәбе йыш ҡына баҡса участкалары хужаларының һаҡһыҙлығына бәйле.\nӨфөнөң Калинин районында ла үлән янып китеү осраҡтары йыш күҙәтелә. Республика Хөкүмәтенең «Янғын хәүефһеҙлеге буйынса махсус режим» тураһындағы ҡарарын үтәү өсөн күнекмәләр йыш үткәрелә.\nОлег Проскурин,Өфөнөң калинин районы граждандарҙы һаҡлау идаралығы етәксеһе: «Маҡсат - урман янғындарын иҫкәртеү. Калинин районында баҡсасыларҙың 130 ширҡәте бар. Яҙ улар ҙур хәүеф тыуҙыра. 2010 йылдың йәйендә баҡсасылар сығарған янғындар ҙур һабаҡ булды. Күнекмәләр уңышлы үтә. Базилеевка ауылында урынлашҡан янғын һүндереү часынан был юлы ла тиҙ килеп еттеләр».\nБаҡса өйҙәренең тығыҙ урынлашыуы ла утты һүндереүҙе ҡыйынлаштыра. Шуның өсөн Граждандарҙы һаҡлау идаралығы янғын һүндереү буйынса ирекле дружиналар эшмәкәрлеген яңыртыу тәҡдиме менән сыҡты. Арттырылған штрафтар урманда усаҡ яғыу, ихаталарҙа һәм баҡсаларҙа сүп яндырыуға ҡаршы йүнәлтелгән иң ҡәтғи сараларҙың береһе булып ҡала.\nАлександр Айдимиров, Өфөнөң калинин районы янғындарҙы иҫкәртеү бүлеге етәксеһе: «Штрафтар күләме арттырылды. Усаҡ яҡҡан, сүп яндырған өсөн протокол төҙөлөп 2 меңдән 4 мең һумғаса штраф һалына».


Темәс тураһында энциклопедия әҙерләнә » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Темәс тураһында энциклопедия әҙерләнә\n15.03.2019 Темәс тураһында энциклопедия әҙерләнә\nДәүләтселегебеҙҙе төҙөүҙә ҙур роль уйнаған Темәс ауылының данлы, шанлы тарихы бар. Тап ошо ерҙә Башҡорт автономияһы тураһында хәл иткес ҡарарҙар ҡабул ителгән, милләтебеҙ зыялылары халҡыбыҙ, илебеҙ мәнфәғәтендә ҙур эштәр алып барған.\nБәрәкәтле Баймаҡ ере бөгөн дә Әхмәтзәки Вәлиди, Шәйехзада Бабич, Шәһит Хоҙайбирҙин, Муса Мортазин, Юныс Бикбов һәм халҡыбыҙҙың башҡа аҫыл ир-егеттәренең эҙҙәрен һаҡлай, һәм бында уларҙың исемен мәңгеләштереү йәһәтенән бихисап эш башҡарыла.\nШундай ғәмәлдәрҙең береһе – Темәс ауылының энциклопедияһы донъя күрәсәк. Йыйынтыҡ “Башҡорт энциклопедияһы” ғилми нәшриәтендә әҙерләнә.\nАуыл биләмәһе башлығы Айгөл Байрамғолова әйтеүенсә, темәстәрҙә бындай хеҙмәт төҙөү теләге биш йылдан ашыу элек барлыҡҡа килгән. Урындағы тарих һәм тыуған яҡты өйрәнеү музейы хеҙмәткәрҙәре башланғысты хуплап, тәүге яҙмаларҙы йыйып туплай. Артабан был эшкә ауыл халҡы йәлеп ителә, ололар, уҡыусылар, мәктәп коллективы ярҙам итә. Һәр кем ниндәй ҙә булһа мәғлүмәт таба, хәтер ебе тағатыла.\nҒөмүмән, энциклопедияны әҙерләү эше Темәс ауылында йәшәүселәрҙең дөйөм көсө менән атҡарыла.\n– Ошо изге башланғысты хуплап, уның тормошҡа ашыуына булышлыҡ иткән һәр кемгә рәхмәт, – ти Айгөл Байрамғолова. – Бигерәк тә Темәстә тыуып үҫеп, әле төрлө төбәктәрҙә эшләгән һәм йәшәгән ауылдаштарҙың йөҙәр мең һумлап матди ярҙам күрһәтеүенә, урындағы йүнселдәрҙең булышлығына ҙур рәхмәтлебеҙ. Бындай хәстәрлек булмаһа, ҙур сумма талап иткән йыйынтыҡты баҫтырып сығара алмаҫ инек. Ошондай берҙәмлек, илһөйәрлек арҡаһында ауылыбыҙ тарихы киләсәк быуындарға еткерелер, Темәс бар донъяла танылыр.\nУрындағы урта мәктәптең тарих уҡытыусыһы Юлай Мусин – мәғлүмәт туплаусыларҙың береһе.\n“Материалдарҙы йыйыуға илленән ашыу кеше йәлеп ителде. Һәр беребеҙ айырым тема буйынса эшләнек, – ти ул. – Кемдер тарихи шәхестәрҙе өйрәнһә, икенселәр ер-һыу атамаларын йыйҙы, бәғзеләр ауылдың арҙаҡлы кешеләрен барланы. Бер кемде лә, бер тарихи ваҡиғаны ла ситтә ҡалдырмаҫҡа тырыштыҡ. Ғәйәт ҙур мәғлүмәт тупланды, архив материалдары өйрәнелде. Эшкә мәктәп уҡыусылары ла йәлеп ителде. Улар бигерәк тә ауыл тарихын өйрәнеүҙә теләп ҡатнашты, төйәге өсөн ғорурланды. Был, әлбиттә, күңелдәрҙә илһөйәрлек тойғоһо тәрбиәләүгә булышлыҡ итте”.\nЭнциклопедияла Темәс ауылының үткәнен, бөгөнгөһөн сағылдырған тарихи фотолар ҙа урын аласаҡ.\nТотош дәүерҙе үҙ эсенә йыйған китап темәстәрҙә генә түгел, ә илен, тарихын, халҡын хөрмәт иткән һәр башҡорт ғаиләһендә урын алыр тигән ышаныста ҡалайыҡ.


Өфөлә полиция хеҙмәткәрҙәре автомобилдәр эсенән әйбер урлашыусыны эҙләй\nОператив мәғлүмәттәр буйынса, уғры автомобиль тәҙрәләрен ватып, салондан ҡиммәтле әйберҙәр һәм техника урлай. Билдәһеҙ бур төнөн, торлаҡ микрорайондарында һәм айырыуса яңы төҙөлгәндәрендә эш итә. Ул иномаркалар салондарынан ҡарауһыҙ ҡалдырылған әйберҙәр күҙләй.\nЭске эштәр министрлығы хеҙмәткәрҙәре видеокүҙәтеү ҡоролмаһына төшкән күренеште иғтибарлап ҡарауҙы һорай. Әгәр ҙә һеҙ был кешене таныһағыҙ, 8 (347) 237-19-60 йәки 02, кеҫә телефонынан 020 һандары буйынса шылтырата алаһығыҙ.\nВалерий Кожевников, Эске эштәр министрлығы енәйәтте эҙләү идаралығының бүлек етәксеһе: «Автоһәүәҫкәрҙәр ябай хәүефһеҙлек ҡағиҙәләрен иҫтән сығармаһын ине. Әгәр ҙә һеҙ халыҡ һәм автомобилдәр күпләп йыйылған урынға барһағыҙ, машинағыҙҙы бикләргә һәм сигнализацияға ҡуйырға онотомағыҙ. Шулай уҡ ҡиммәтле әйберҙәрегеҙ, аҡсаларығыҙҙы салонда ҡалдырырға кәңәш ителмәй».


Эшләп йөрөүсе геройҙар | ГТРК «Башкортостан» — Новости Уфы и РБ\n16 апреля 2020 — 17:28 ГТРК «Башкортостан»\nЕң һыҙғанып эшләйҙәр. Республика халҡының күпселеге өйҙәрендә булған ваҡытта ҡайһы бер һөнәр әһелдәре ғәҙәти эш графигында йәшәй.\nПандемия осоронда һаулыҡтарын хәүеф аҫтына ҡуйыусылар араһында ҡатын — ҡыҙҙар ҙа бар. Үҙҙәрен бер ҙә герой тип һанамайҙар, шулай ҙа тап улар киләһе репортаж геройҙары.\nТаныш йөҙҙәр аҙ, хәйерле иртә тип сәләмләүҙәр ҙә хәҙер һирәк, тип уртаҡлаша урам һепереүсе Фәриҙә Дадажанова. Ул таҙалыҡ һәм тәртип өсөн яуап биргән ихаталағы йорттарҙа йәшәүселәрҙең күбеһе үҙизоляция режимын һаҡлай. Ә торлаҡ-коммуналь хужалығы хеҙмәткәрҙәре өсөн эш көнө әүәлгесә мәшәҡәттәр менән үтә. Һаҡланыу сараларын ҡулланыу ғына яңылыҡ.\n17 йыл хеҙмәт стажы булған тәрбиәсе Ольга Менжиковаға ла өйҙә ултыртырға тура килмәгән. Ул эшләгән балалар баҡсаһы карантин осоронда балаларҙы ҡабул итә. Ҡаланың төрлө райондарынан һәм төрлө йәштәге егермеләп бала йөрөй унда. Педагог мөмкин тиклем йышыраҡ ҡулдарҙы йыуҙыртырға тырыша. Барыһы ла уйын формаһында. Ә бәләкәстәр йоҡлаған арала уйынсыҡтарҙы йыуа ул. Тышҡа сығыу юҡ, әммә һәр бала был хәлде аңлап ҡабул итә.\nИкмәк бешереүселәр, кондитерҙар ҙа үҙизоляцияға китә алмай. Ҡыҙҙар яңы меню төҙөй һәм эҫе генә бәлештәрҙе өйҙә ултырырға мәжбүр булыусыларға оҙата.\nБәлештәр менән түгел, ә гәзит-журналдар, хаттар менән почтальондар ҙа ишектәрҙе шаҡый. Мәҫәлән, пенсияны был айҙа улар иртәрәк таратты. Почта бүлексәләре хәҙер яңы режимда эшләй. Ә хеҙмәткәрҙәрҙең эш ваҡыты ла, яуаплылығы ла элеккесә ҡалды.\nБарыһын да төбәктәге һуңғы хәлдәр менән көн дә таныштырып тороу өсөн киң мәғлүмәт саралары хеҙмәткәрҙәре лә эшкә йөрөй. Беҙҙең телеканалдың журналистары ла улар рәтендә.


Сибайҙан 500 бала Ҡырым шифаханаларына ял итергә бара // Йәмғиәт | новости башинформ.рф\n15:41, 18 января 2019 Йәмғиәт\nСибайҙан 500 бала тиҙҙән Ҡырым шифаханаларына ял итергә һәм һаулығын нығытырға бара. Башҡортостан Башлығы вазифаһын ваҡытлыса башҡарыусы Радий Хәбиров Ҡырымдың рәсми делегацияһы менән осрашыуҙа ошо турала белдерҙе. Уның һүҙҙәренсә, Ҡырым башлығы Сергей Аксенов Урал аръяғындағы ҡалала ҡатмарлы экологик хәл тураһында белгәс, Сибай балаларын Ҡырымға һауыҡтырырға алып барырға тәҡдим иткән.\n«Дуҫлыҡ ауыр минуттарҙа ярҙам ҡулы һуҙыуға һәм таяныс булыуға ҡайтып ҡала ла инде. Ошо мөмкинлек өсөн ҙур рәхмәт әйткем килә», — тине Радий Хәбиров.\nҠырым Башлығы Сергей Аксенов яуап һүҙендә балаларға Ҡырымда оҡшарға тейешлеген һәм Башҡортостанда йәшәүселәрҙең һәммәһе лә уларҙа үҙҙәрен өйҙәге кеүек хис итә алыуын билдәләне.\n«Кисә һөйләшкәнсә, беҙ Ҡырым республикаһы шифаханаларында Башҡортостандан 500 баланы ҡабул итергә әҙербеҙ. Ҡырым — ошо йәһәттән үҙенсәлекле төбәк. Беҙҙә йылдың теләһә ҡайһы миҙгелендә балаларҙы ла, өлкәндәрҙе лә ҡабул итеү мөмкинлеге бар. Балалар яҡшы тәьҫораттар алыр тип ышанам. Ә Сибайҙағы ауыр мәсьәлә һеҙҙең ныҡышмалылыҡ менән хәл ителер тип уйлайым. Барыбер еңеп сығырбыҙ. Ҡырымдың Армянск, Керчь ҡалаларында ла ҡатмарлы хәлдәр булды. Ҙур рәхмәт! Ысынында, һеҙ беҙгә йыуаныс һүҙҙәрен генә әйтмәнегеҙ. Һеҙ эшегеҙ менән дә ысын дуҫтар һәм партнёрҙар икәнлегегеҙҙе күрһәттегеҙ. Беҙ бөтә йүнәлештәр буйынса ла Башҡортостан яғынан даими ярҙам тоябыҙ, республика Белогорск районына ныҡ булышлыҡ итә, хөкүмәт беҙгә методик ярҙам күрһәтә. Ошондай берлектәге эш — Рәсәйҙең бөтә төбәктәренең уңыш нигеҙе ул», — тине Сергей Аксенов.\nТеги: Сибай, Аксёнов, Хәбиров, Башҡортостан, Ҡырым


Йондоҙнамә (16-22 июль) » "Йәшлек" гәзите\nГазета "Йәшлек" » Махсус бит » Йондоҙнамә (16-22 июль)\nЙондоҙнамә (16-22 июль)\nТормошоғоҙҙа ниндәйҙер үҙгәрештәр төҫмөрләнә башлар. Был хәлдең яңы таныштарығыҙ менән бәйле булыуы мөмкин. Шулай ҙа ваҡиғаларҙы ашыҡтырмағыҙ, улар ҙа үҙ яйы менән барһын. Кесе йомалағы осрашыу бик файҙалы үтер.\nҠатмарлы осор. Йәмәғәт эштәре күп көсөгөҙҙө алыр. Төрлө дәғүә лә күбәйер. Киләсәккә ҡорған маҡсатығыҙға ҡырҡа үҙгәрештәр индереүегеҙ бик ихтимал. Быға кеше кәңәше йәки башығыҙға килгән уй-фекер сәбәп булыр.\nБыл арала бәғзеләр икенсе эшкә күсеү тураһында уйлай башлар. Һәр хәлдә, ашығырға ярамай. Ғөмүмән, әлегә тормошоғоҙҙағы үҙгәрештәр файҙаға булмаҫ. Йомала иң ауыр эш тә һәйбәт барыр.\nЭш урынығыҙҙа ҡыйынлыҡтар килеп сығыр. Етәксегеҙ үҙенең ҡәнәғәтһеҙлеген дә белдерер. Был хәлгә үҙегеҙ ғәйепле. Тешегеҙҙе ҡыҫып, эшегеҙгә бар тырышлығығыҙҙы һалырға тура килер. Кесе йомала ыңғай ваҡиғалар ҙа булыр.\nҠатмарлы осор. Өйрәнелгән, ҡәҙимге эштәр ҙә ҡыйынлыҡ менән барыр кеүек. Һәйбәт ваҡиғалар ҙа булыр. Был арала ниндәйҙер ярҙам алыуығыҙ ҙа бар. Уның бик урынлы һәм өмөтлө кәңәш рәүешендә булыуы ихтимал. Йомала алыҫтан яҡшы хәбәр килер.\nАҙнаны бик әүҙем үткәрерһегеҙ. Бының ыңғай һөҙөмтәләре тиҙ күренер. Янығыҙҙа кемдеңдер ярҙамға мохтаж икәнен күрергә тырышығыҙ. Шаршамбыла үҙ фекерегеҙҙе ныҡлап яҡлағыҙ. Бер кемгә лә башығыҙға менергә рөхсәт итмәгеҙ.\nЭлек ҡуйған маҡсаттарығыҙға табан үҙ аллы барырға кәрәк булыр, башҡалар ярҙамына артыҡ өмөт итмәгеҙ. Был арала ҡайһы бер матди мәсьәләне хәл итә алырһығыҙ кеүек. Йондоҙҙар бурысҡа инеүҙән ҡәтғи тыя. Йомала бер аҙ хәйләкәрлек тә күрһәтергә тура килер, моғайын.\nҠәҙимге аҙна. Күптәнге дуҫтарығыҙҙан кемдер үҙе хаҡында белдерер. Ниндәйҙер яңылыҡ та ишетерһегеҙ, бәлки. Кесе йомала элекке йәшерен һәләтегеҙ асылыр. Был үҙегеҙ өсөн дә көтөлмәгән хәл булыр. Башҡа иҫтә ҡалырлыҡ ваҡиғалар көтөлмәй.\nЭш урынығыҙҙа ҡыйынлыҡтар һағалай. Кемдер хатта «тәгәрмәсегеҙгә таяҡ тығырға» маташа кеүек. Бик тиҙ хәлегеҙҙең улай уҡ насар түгел икәнен асыҡ күрерһегеҙ, барыһы ла һәйбәт барыр. Йомала матди ярҙам алырһығыҙ.\nБыл арала көсөгөҙҙө юҡ-барға әрәм итмәгеҙ. Бик тиҙҙән ул кәрәк буласаҡ. Аҡсағыҙҙы йыйыбыраҡ тотоғоҙ. Алдағы ҙур яңы эштәргә, тормошоғоҙҙа буласаҡ үҙгәрештәргә әҙерләнегеҙ. Шаршамбылағы ваҡиғаларҙан бер ниндәй ҙә зыян күрмәҫһегеҙ.\nҺуңғы ваҡыттағы эшмәкәрлегегеҙгә йомғаҡ яһарһығыҙ. Әйткәндәй, улар һеҙҙе тулыһынса ҡәнәғәтләндермәҫ тә кеүек. Уңышһыҙлыҡтарҙан да үҙегеҙгә фәһем-тәжрибә алырға тырышығыҙ. Кесе йомала алдан уйлағанды бойомға ашырыу өсөн бер аҙ юхаланырға ла тура килер, бәлки.\nӨмөтлө осор. Ҡайһы бер нәмәләргә күҙегеҙ асылыр. Үткән ваҡиғаларҙың мәғәнәһен бер аҙ аңлай башларһығыҙ. Шаршамбыла ниндәйҙер файҙалы хәбәр ишетерһегеҙ. Ул яҡын киләсәгегеҙ менән бәйле булыр. Һәйбәт көндәрегеҙ – шишәмбе һәм шәмбе.\nСығыу ваҡыты 16-07-2018, 10:08 | Ҡаранылар: 344


Мәҙәниәттең сиктәре юҡ | ГТРК «Башкортостан» — Новости Уфы и РБ\n26 октября 2015 — 16:59\n2020-се йылда Өфөлә үтәсәк фольклориада Рәсәйҙең сиктәрҙе ҡаплау мөмкин түгеллеген күрһәтә. Был турала Рәсәй мәҙәниәт министры Владимир мединский белдерҙе.Был ҡарарҙың беҙҙең илгә ҡаршы алып барылған санкциялар сәйәсәтенә ҡарамаҫтан ҡабул ителеүе айырыуса мөһим. Мәҙәниәттең иң яҡшы илсе икәнен беҙ тағыла бер тапҡыр күрәбеҙ.Өфөлә 2020-се йылда Бөтә донъя Фольклориада фестивален ңткәрең тураһындағы ҡарар Перу ҡалаһында ЮНЕСКО-ның фольклор фестивалдәре һәм традицион сәнғәт Халыҡ-ара советы Бөтә донъя Ассамблеяһында ҡабул ителде. Бөтә донъя Фольклориадаһы һәр дүрт йыл һайын үткәрелә. Тәүге тапҡыр уны 1996 йылда Голландияла ойошторҙолар. 2016-сы йылғы Фольклориаданы Мексика ҡабул итергә әҙерләнә. Халыҡ сәнғәте, бейеүҙәре буйынса һәм хорҙа йырлау оҫталығын унда 68 дәүләт вәкилдәре күрһәтә. Ойошмаға барыһы планетаның 111 иле индерелгән. Сара асылғас, төрлө илдәрҙән килгән ҡунаҡтар республика буйлап тараласаҡ, барлыҡ ҡалаларҙа, муниципалитеттарҙа фестиваль саралары үтәсәк.Республика Башлығы ойоштороусыларҙан фестивалде һабантуйҙар мәленә тура килтереүҙе һораған.


РЕСПУБЛИКАЛА ПЕНСИОНЕРҘАР ҺӘМ БАЛАЛАР ӨСӨН «КОМЕНДАНТ СӘҒӘТЕ» ИНДЕРЕЛӘ\n10 Апрель 2020, 14:00\nБашҡортостанда 65 йәштән өлкән кешеләр һәм балалар өсөн «комендант сәғәте» индерелә.\nРадий Хәбиров ололарҙы өйҙә ултырырға һәм тағы ике аҙна түҙергә саҡырҙы. Режимды боҙған өсөн штраф ҡаралған, уны элеккегә ҡарағанда әүҙемерәк яҙырға вәғәҙә бирҙеләр.\n«Беҙ 65 йәштән өлкәндәрҙең, уларҙың ниндәй хәл-шарттары булыуына ҡарамаҫтан, тышта йөрөү ваҡытын сикләйбеҙ. Урындағы ваҡыт буйынса киске сәғәт 6-нан иртәнге 10-ға тиклем 65 йәштән өлкәндәрҙең йәмәғәт урындарына бармауын талап итәбеҙ», — тине Радий Хәбиров.\nБынан тыш, балалар өсөн комендант сәғәте индерелде – уларға киске сәғәт 6-нан көндөҙгө 1-гә ҡәҙәр йәмәғәт урындарына барыу тыйыла. Мәҫәлән, балаларҙың ата-әсәһенең йомошо буйынса магазинға барып килеү өсөн биш сәғәте бар. Режимды боҙған өсөн штрафты ата-әсәләр түләй.\n«Балаларға ҡарата ла үҙизоляция тәртибенең йомшарыуын теркәйбеҙ. Балалар өйҙә ултырырға тейеш. Бынан тыш, уларҙың дәрестәре бара. Шуға күрә беҙ балалар ҙа урындағы ваҡыт буйынса сәғәт 6-нан көндөҙгө 1-гә ҡәҙәр йәмәғәт урындарында йөрөмәҫкә тейеш тигән ҡарар ҡабул иттек», — тип белдерҙе Башҡортостан башлығы һәм биләмәләрҙе тикшереүҙе көсәйтергә ҡушты.


Китәләр... » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Йәмғиәт » Китәләр...\nБашҡортостан эшҡыуарҙарының хоҡуҡтарын яҡлау буйынса тулы хоҡуҡлы вәкил Рафаил Вәғит улы Ғибаҙуллин ваҡытынан алда посынан китә.\nБыл вазифаны ул 2012 йылдан алып биләне.\nБеҙҙең төбәктә, эшҡыуарҙар хоҡуҡтарын яҡлау буйынса вәкил, Рәсәй эшҡыуарҙары хокуҡтарын яҡлау буйынса уполномоченный һәм эшҡыуарҙар ҡоро ризалығы менән, Дәүләт Йыйылышы – Ҡоролтай тарафынан биш йыллыҡ мөҙҙәткә һайлана. Республика законына ярашлы, ваҡытынан алда вазифанан киткән осраҡта, бизнес-омбудсменға яңы кандидатты бер ай эсендә тәғәйенләргә тейештәр. Кандидаттың исеме лә билдәле - Флүр Әсәҙуллин.\nФлүр Минзаһит улы Әсәҙуллин 1969 йылдың 29 авгусында Дәүләкәндә тыуған. Башҡорт дәүләт педагогия институтында «тарих һәм ижтимағи дисциплиналар» белгеслеге буйынса белем алған. Шулай уҡ «дәүләт һәм муниципаль идара» йүнәлеше буйынса Рәсәй Федерацияһы Президенты ҡарамағындағы Рәсәй дәүләт хеҙмәте академияһын тамамлаған.\nХеҙмәт эшмәкәрлеген 1986 йылда Дәүләкән районы Ленин һигеҙ йыллыҡ мәктәбенең тарих уҡытыусыһы булып башлай. Совет Армияһы сафтарында хеҙмәт итә. «Пилигрим» халыҡ-ара хеҙмәттәшлек үҙәге, «Студенттар мәшғүллек үҙәге» менән етәкселек итә. «Наркотиктарһыҙ ҡала» йәмәғәт ойошмаһы идараһы рәйесе була.\nӨсөнсө саҡырылыш БР Дәүләт Йыйылышы – Ҡоролтай депутаты булды, Башҡортостан Республикаһы иҡтисади үҫеш министры урынбаҫары вазифаһында эшләне. Бер йылдан һуң халыҡ-ара инвестиция компанияһына эшкә күсеү сәбәпле, посын ҡалдырҙы.


Тышҡы сауҙа хаҡында » Башҡортостан гәзите | Газета Башкортостан на башкирском языке\nБашҡортостан гәзите » Иҡтисад » Тышҡы сауҙа хаҡында\nТышҡы сауҙа хаҡында 28.12.2018 // Иҡтисад\nРеспублика йортонда Башҡортостан Башлығы вазифаһын ваҡытлыса башҡарыусы Радий Хәбиров “Инвестиция сәғәте”ндә республиканың тышҡы иҡтисади эшмәкәрлегенә байҡау яһаны.\nТышҡы иҡтисади бәйләнештәр буйынса дәүләт комитеты рәйесе Руслан Мирсаяпов халыҡ-ара хеҙмәттәшлектең төп күрһәткестәре тураһында һөйләне. Мәғлүмәттәргә ярашлы, быйыл ғинуар-октябрҙә Башҡортостандың тышҡы сауҙа әйләнеше 4,5 миллиард доллар тәшкил иткән. Тәүге ярты йылда төбәк иҡтисадына 39,3 миллион доллар сит ил инвестицияһы йүнәлтелгән.\nЯҡын киләсәктә халыҡ-ара хеҙмәттәшлек тураһындағы ғәмәлдәге 22 килешеүгә өҫтәп, тағы ла яңы һигеҙ килешеү әҙерләнә. Бынан тыш, 2019–2020 йылдарҙа Рәсәйҙең ҡайһы бер сит илдәрҙәге, атап әйткәндә, Австриялағы һәм Төркиәләге сауҙа вәкиллектәре ҡарамағында республика вәкиллектәрен асыу күҙаллана.\nРеспублика етәксеһе иһә тышҡы сауҙа әйләнешенең һәм Башҡортостан иҡтисадына сит ил инвестицияларының күп йыллыҡ күрһәткестәренә иғтибарҙы йүнәлтте.\n– Тышҡы иҡтисади эшмәкәрлек тураһында һүҙ алып барһаҡ, уның хәлен билдәләгән ике күрһәткес бар – тауар әйләнеше һәм тура инвестициялар күләме, – тине Радий Хәбиров. – Һуңғы тиҫтә йылда беҙ иң түбәнге баҫҡыста торабыҙ. Эшебеҙгә ыңғай баһа биреп булмай.\nТөбәк етәксеһе иҡтисади блокка Рәсәйҙең алдынғы төбәктәрендәге эшкә, уларҙағы күрһәткестәргә, төп сит ил партнерҙары исемлегенә, тауар әйләнеше структураһына ентекле анализ яһарға ҡушты.


Был аҙнала Башҡортостандың халыҡ шағиры Мостай Кәримдең 95 йыллығы Өфөлә ҙур әҙәби байрам менән билдәләнә\n17 октябрҙә шағир һәйкәле алдындағы майҙанда иҫтәлекле датаға арналған төбәк-ара фестиваль ойошторола.\nУнда Башҡортостандың халыҡ шағирҙары, Салауат Юлаев исемендәге дәүләт премияһы лауреаттары, йәш шағирҙар, студенттар, әҙиптең яҡташтары һәм әҙәбиәт һөйөүселәр ҡатнаша. Мостай Кәримдең шиғырҙары ете телдә яңғыраясаҡ. Ошо уҡ көндө Өфөлә балалар һәм үҫмерҙәр араһында уҙғарылған «Мин һәм Мостай Кәрим» тип исемләнгән республика ижади конкурсына йомғаҡ яһала. Башҡортостан Президенты грантына лайыҡ булған проектҡа барлығы 200-ҙән ашыу ижади эш, шул иҫәптән хикәйә, инша, һүрәттәр тәҡдим ителгән.


Традициялары мөнәсәбәттәр советы танышты танышты мексика\nМексикала осрашты ваҡытындағы күп кенә йолалар етәкселеге. Шул уҡ ваҡытта аҡш йоғонтоһо аҫтында ҡалыуы мөмкин булған эре йәш кеше, ауыл ерендә йәшәгән кешеләрҙең йолалары мөмкин, бигерәк тә ғаилә ҡиммәттәрен, традицион йола католик һәм мексика тарафынан көйләнә. Мексика кеүек ҡабул ителгән, ҡатын-ҡыҙ менән ир-ат мөнәсәбәте кеше бөтә башланы, эҙәрлекләй. Традиция буйынса ҡатын-ҡыҙҙарҙы көтәбеҙ кеше өсөн преследовать уны, әллә булды бейеү кисәләре, осрашыуҙар йәки клуб бара. Хәҙерге заман ҡалынған ғәҙәттәрҙе йәш ашыу кешене ҡабул итә ала. шул уҡ ваҡытта оло, бындай практика һәм консерватив ҡарашлы кеше провинцияһы ауыл.\nКеше, ғәҙәттә вежливый, тянут ултырғыс һәм ҡатын-ҡыҙҙар өсөн ишектәрен аса. Ир-егет булырға тейеш һәм яҡшы манераларҙы романтичный. Мексика һәм башҡа популяр танышыу телле илдәр йолаларының береһе. ‘пироп’, булһа, ир-егет ҡатын-ҡыҙ булараҡ ҡыҙыҡһыныу белдерҙе. Ҡылансыҡ иҫкәрмә пироп, ҡатын-ҡыҙҙар өсөн эшләй, шул иҫәптән ҡайһы саҡ иркәләү, ми кеүек Амор», — тип аңлата»Минең мөхәббәт»һәм»гуава», — тип аңлата»йәки иҫ киткес матур. Башҡа традицияларын танышты мексика ‘серенада ла,’ ғәмәл, уны ҡасан килеп серенада йырлап үҙе менән кейәү йортона гитарасы йәки марис йәки пассия. Шул ваҡытта йырлап кешегә тиклем дауам итә, үҙ йорттарын сыға әлегә тиклем ҡатын-ҡыҙҙы, уны ҡаршы ала. Әгәр ҡатын-ҡыҙ кейәүгә яратыр, уның ҡаршыһына сыҡты ла. Ғәҙәттәгесә, йәш ҡатын-ҡыҙ менән кейәү йәшәп ғаиләһендә тыуған. Әгәр ҙә яратып кейәүгә ғаилә, ғаилә уның һыу ташлау мөмкин. Мексикала, танышып, үҙебеҙҙе күрһәтеп спутница ир-егет, ғәҙәттә, сәскә, шоколад, йомшаҡ уйынсыҡ һәм башҡа бүләктәр, процесының бер өлөшө булараҡ сүгәләне.\nТрадицион даталары түләү өсөн ир-егет, ә шулай\nҒәҙәттә, ҡатын-ҡыҙҙар, ҡағиҙә булараҡ, бер мексика, консерватив, етдиерәк мөнәсәбәт көткәндер, кереткәнсе енси бәйләнешкә инә. Ир-егет ҡатын-ҡыҙ хәүеф тамамлаған мөнәсәбәттәр, секс уның һыу баҫымы әгәр ул, бигерәк тә йәш провинцияһы һәм ауыл араһында һәм неопытный. Бета конус лос-Анджелес һәм яҙыусы стиле һәм иҫәнлек-һаулыҡ, фитнес, матурлыҡ-журнал Күҙәтеүсе бульвары на долине сан-Фернандо аҙағында журнал. Төньяҡ һәм көньяҡ Калифорния һәм уның вәкилдәре менән клиенттар рәссам публицист. Вандербильт университетын тамамлаған, конус һәм һынлы сәнғәт өлкәһе исп.\nдәрәжәһенә эйә була\n← Рулетка бушлай Камера - осраҡлы һүҙҙәр менән незнакомцы\nМенән балаларға ял мексикала: отель, дельфинарий, аквапарк →


1812 йылғы Ватан һуғышы һәм 1813 – 1814 йылдарҙа сит илгә поход башҡорт халҡының ижтимағи аңында, рухи донъяһында, шул иҫәптән йырҙары, риүәйәттәре һәм легендаларында тәрән эҙ ҡалдырған. Документтарҙан, тарихи әҙәбиәттән күренеүенсә, был яуҙа Рәсәй империяһында йәшәгән 200-ҙән ашыу халыҡтан тик ун – ун дүртенең, мәҫәлән, грузин, осетин, адыгей, кабардин, ҡалмыҡ, Балтик буйы халыҡтарынан латыш менән эстондарҙың ҡатнашыуы ғына билгеле. Әлбиттә, һуғыштың төп ауырлығы урыҫ, белорус, украин халыҡтары иңенә төшкән.\nЯугир һәм яҙыусы Сергей Глинка бер хеҙмәтендә, 1812 йылғы Ватан һуғышында мордвалар менән сирмештәр (мари) ҙә ҡатнашҡан, тип яҙа. Автор яңылыша, сөнки ул халыҡтарҙың был һуғышта ҡатнашыуы тураһында рәсми документтарҙа ла, тарихи әҙәбиәттә лә бер ниндәй ҙә мәғлүмәт юҡ. Инглиз ғалимы Роберт Фред Бауманн «Башҡорттар миҫалында урыҫ булмаған халыҡтар Рәсәй империяһының хәрби хеҙмәтендә» тип аталған күләмле мәҡәләһендә: «Волга буйында көн иткән татар, мордва, мари һәм башҡалар империя ғәскәрендә хеҙмәт итмәгән», – тип яҙған1. Шуға ҡарамаҫтан, Ә.Усманов, Р.Рәхимов һ.б. тарихсылар, мишәр һәм типтәрҙәрҙе күҙ уңында тотоп, «татар полктары» тигән төшөнсә индерә. Һуғышта Башҡортостанда йәшәгән – башҡорттарҙан башҡа – халыҡтарҙан урыҫ, мишәр һәм «типтәр» тип аталған халыҡтар вәкилдәре ҡатнаша. Мишәр – татар түгел, айырым төрки халыҡ. Типтәрҙәр араһында ла башҡорт, мишәр, сыуаш, мари, татар һәм башҡалар булған. Татарҙарҙың, мәҫәлән, типтәрҙәр араһында 25 – 30 процент тәшкил итеүе билдәле. Типтәр ҡатламының яртыһынан күберәге ерһеҙ ҡалған башҡорттарҙан торған. Был факттар атап үтелгән тарихсыларға билдәһеҙҙер, күрәһең.\nАуылһыҙ ил – бөлгән ил\nМеңәр йыллыҡ донъя тарихы һәм хәҙерге тәжрибә шуны күрһәтә: бер ниндәй цивилизация ла, дәүләт тә халҡын аҙыҡ-түлек менән тулыһынса тәьмин итергә һәләтле ауыл кеүек тылдан башҡа етеш көн итә алмай. Шуға күрә цивилизацияла кешелек ауылға матди, финанс, әхлаҡ яғынан ярҙам итеү кеүек хәстәрлек күрергә мәжбүр ителгән. XIX быуатта Америка фекер эйәләренең береһе Буккер Вашингтон, ауыл хужалығына, ер эшкәртеүгә яҙыусылар, шағирҙар һәм рәссамдар хеҙмәтенә булған кеүек мөнәсәбәт күрһәтергә кәрәк, тигән фәһемле һәм тәрән мәғәнәле фекер әйтеп ҡалдырған. Рәсәйҙең психологтары шундай һығымтаға килгән: атап үтелгән ижад кешеләренең хеҙмәт көсөргәнешлелеге Йыһанға осоусыларҙыҡына тиң.


Айына ҡарап… » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эй ултыра балыҡсы... » Айына ҡарап…\nАйына ҡарап… 29.05.2018 // Эй ултыра балыҡсы...\nЮ.Д. Теплов хаҡында махсус биттең үткән һанында һөйләгәйнек инде. Уның һәүәҫкәр балыҡсыларға тәғәйенләнгән календарынан өҙөктәр килтергәйнек. Ошо эште дауам итәйек.\nБыл ай – балыҡ тотоу өсөн иң уңайлы мәл. Көндәр байтаҡ оҙоная, йылға-күлдәрҙә һыу йылына башлай. Ыуылдырыҡ сәсеү башлана, был эште тамамлағандары тамаҡ туйҙырыу менән мәшғүл. Балыҡ тотоу өсөн селәүсен дә, бойҙай ҙа яҡшы. Иң күп эләккәне – сабаҡ, ҡорман, күстерә. Эре балыҡ тотам тиһәң, яҡтырмаҫ элек үк яр буйында булырға кәрәк. Көн ҡояшлы түгел икән, тағы ла яҡшыраҡ. Ажауҙы селәүгә, ҡарышлауыҡҡа тоторға мөмкин.\nГөлйемеш сәскә атҡас, бар балыҡтар ихлас ҡаба башлай. Бигерәк тә табан күпләп эләгә. Алабуға – селәүгә, һаҙан ғаиләһенә ҡарағандар майлы туҡмасҡа, макаронға, һоло ярмаһына ҡаба. Хуш еҫ өҫтәү өсөн әнис майын ҡулланырға кәңәш ителә.\nТағы ла бер бөжәк – май ҡуңыҙы ҡарышлауығы. Улар янған тиреҫ аҫтында күпләп осрай. Ажау, опто, йәйен был ҡарышлауыҡты ныҡ ярата. Уны ҡармаҡҡа баш яғынан эләктерергә кәрәк. Май ҡуңыҙын һауытта тотоу, эремсек биреү һәйбәт.\nИң оҙон көндәр башлана. Һыу таҙа, һәм был балыҡсынан айырыуса һаҡ булыу, оҫталыҡ талап итә. Эҫе көндәрҙә балыҡ әҙерәк ҡаба башлай, төндәрен иһә улар аҙыҡ эҙләүгә әүәҫләнә.\nТуйһа, ялҡауға һабышалар, күп осраҡта һыуҙа ятҡан ағас ышығына йыйылалар. Төнгөлөккә емләп, ҡармағыңды алыҫҡа ташлап ҡуйһаң, уңыш йылмаймай ҡалмаҫ. Икенсе яҡтан, ағас мамығы балыҡҡа зыян ғына, файҙаһы юҡ: йән эйәһе ауырыуға һабыша, ашҡаҙан-эсәге үҙ функцияларын үтәй алмай башлай.\nАлда әйтелгәнсә, төш мәлендә балыҡ әҙерәк сиртә, шуға табыш эҙләп иртәле-кисле йөрөү хәйерлерәк. Томра эҫелә бер ни ҙә тота алмаҫһығыҙ. Йәшенле ямғыр мәлендә иһә йыртҡыс балыҡтар шәп ҡаба. Ағарсаҡты күберәк һыуҙың ағын ерендә тоторға мөмкин. Ҡауырһынлы ҡармаҡҡа эләккән балыҡ ысҡына һалып бармай.\nИң эҫе айҙа һыу ятҡылыҡтарында һиллек урынлаша. Балыҡсылар табыш юллап иртәле-кисле генә йөрөй башлай. Әммә карп менән һаҙанға “һунар” итеү өсөн ҡулай осор. Ышыҡ урындарҙа, йылға “ҡолаҡтары”нда йәм-йәшел булып ылымыҡ үҫә башлай. Тап уға өҫтөнлөк биргән аҡ тәңкәле балыҡтар сит емгә иғтибар ҙа итмәй.\nИюль – йылтырма менән тотоусыларҙың түҙемһеҙләнеп көтөп алған айы. Айырыуса ҡылыс балыҡ ихлас ҡаба. Сөгәләр күберәк һыуҙың ағын урынында эләгә (әйткәндәй, быйылдан уны тотоу бөтөнләй тыйылды). Ҡара балыҡ томбойоҡло ерҙәргә йыйылыусан.\nИюлдә бәрәмәт менән тотоусылар күбәйә. Эре балыҡ ҡаптырам тиһәң, бер ярҙан икенсеһенә капрон еп һуҙаһың да, уға емләнгән бер нисә ҡармаҡ эләһең. Сирткәндәре беленмәһә, кәмәлә йәки һыуҙы кисеп барып ҡарарға мөмкин.\nБыл осорҙа ағарсаҡ, алабуға, ажау яҡшы эләгә. Көҙгә тиклем йылтырмаға суртан, һыла, алабуға, йәйен тоторға мөмкин.\nТотош уҡырға 451\nТотош уҡырға 436


Уҡытыусы яҡшы баһаға алмашҡа «Хеннеси» коньягын һорай // Йәмғиәт | новости башинформ.рф\nУҡытыусы яҡшы баһаға алмашҡа «Хеннеси» коньягын һорай\n17:34, 14 сентября 2010 Йәмғиәт\nСалауат колледждарының береһенән 34 йәшлек уҡытыусы ришүәтселек өсөн хөкөм ителә. Һуңғы сессия ваҡытында ул үҙенең предметын уңышлы тапшырыуға алмашҡа «Мартель» һәм «Хеннеси» коньяктарын алырға теләй.\nБер үк ваҡытта педагог баһа алыуҙың яңы системаһы тураһында ла һөйләй: «бишле» — 2000 һум, «яҡшы» — 1500 һум, «ҡәнәғәтләнерлек» — 1000 һум. Һуңыраҡ ул тарифты 500 һумға кәметә, фәҡир студенттарҙың хәленә инергә була, күрәһең.\nБөтә төркөм «Хеннеси» менән «Мартель» алыуға аҡса йыйыуға тотона — был алты мең һумға төшә, биш малай “дүртле” өсөн тағы берәр мең өҫтәй. Әммә ниндәйҙер ҡыйыу бер малай был шарттар менән килешмәй, һәм уҡытыусының шуҡлыҡтары тураһында прокуратурала беләләр.\nСуд 115 мең һум штраф һәм ике йылға юғары һәм урта махсус уҡыу йорттарында уҡытыу хоҡуғынан мәхрүм итеү формаһында хөкөм сығара, тип хәбәр иттеләр БР Прокуратураһы матбуғат хеҙмәтенән.


Өфөлә ШОС һәм БРИКС саммиттары көндәрендә бай мәҙәни программа ҡаралған\nБашҡортостандың баш ҡалаһына Мәскәүҙең билдәле театр коллективтары гастролгә килә.\nӨфөлә беренсе тапҡыр Мәскәүҙең «Петр Фоменконың оҫтаханаһы» театрының гастролдәре үтә. Спектаклдәр 7- 8 июлдә - Рус драма театры, 10 -11 июлдә Өфө «Нур» татар дәүләт театры сәхнәһендә ҡуйыла. Тәүге ике көндә театр Лев Толстойҙың «Һуғыш һәм тыныслыҡ. Романдың башы. Сәхнәләр» спектаклен күрһәтә. Артабанғы көндәрҙә коллектив Өфө тамашасыһына Иван Буниндың хикәйәләре буйынса «Һуңғы осрашыу» спектаклен тәҡдим итә. ШОС һәм БРИКС халыҡ-ара саммиттары ваҡытында Өфөгә Мәскәүҙән тағы ла бер билдәле коллектив гастролгә килә. 8 июлдә «Башҡортостан» дәүләт концерт залында «Кремль балеты» театрының гала-концерты уҙа.